cyanic-selkie/wikianc huggingface dataset:
ക്ലോണ്ടിക് ഗോൾഡ് റഷ്
പശ്ചാത്തലം
1883 ൽ എഡ് ഷീഫെലിൻ എന്നയാൾ യൂക്കോൺ നദിയോരത്ത് സ്വർണ്ണനിക്ഷേപം കണ്ടെത്തുകയും 1886 ൽ ഫോർട്ടിമൈൽ നദിവരെ നടത്തിയ പര്യവേക്ഷണത്തിൽ ഗണ്യമായ അളവിലുള്ള സ്വർണ്ണ നിക്ഷേപം കണ്ടുപിടിക്കുകയും ഫോർട്ടിമൈൽ പട്ടണം  സ്ഥാപിക്കുകയും ചെയ്തു. ഇതേ വർഷം തന്നെ ക്ലോണ്ടിക് നദിക്കരയിൽ സ്വർണ്ണം കണ്ടെത്തിയിരുന്നുവെങ്കിലും  ചെറിയ അളവുകളിലായിരുന്നതിനാൽ, യാതൊരു അവകാശവാദവും നടത്തപ്പെട്ടില്ല. 1880-കളുടെ അവസാനകാലത്ത് യുക്കോൺ താഴ്വരയിലൂടനീളം നൂറുകണക്കിന് ഖനിത്തൊഴിലാളികൾ ചെറിയ മൈനിംഗ് ക്യാമ്പുകളിൽ ഹാൻ ജനതയുമായി വ്യാപാരം ചെയ്തുംമറ്റും പ്രവർത്തിച്ചിരുന്നു. അലാസ്കൻ ഭാഗത്തെ അതിർത്തിയിലുള്ള സർക്കിൾ സിറ്റിയെന്ന തടികൊണ്ടുള്ള പട്ടണം 1893 ൽ യൂക്കോൺ നദീതീരത്തു സ്ഥാപിതമായി. മൂന്നു വർഷത്തിനുള്ളിൽ അത് " പാരിസ്ഓഫ് അലാസ്കാ" എന്ന അപരനാമത്തിൽ 1,200 താമസക്കാർ, സൽക്കാര ശാലകൾ, സംഗീതനാടക ശാലകൾ,  സ്കൂളുകൾ, ലൈബ്രറികൾ എന്നിവയോടെ വളർന്നു. പ്രശസ്തമായതോടെ 1896-ൽ ചിക്കാഗോ ഡെയിലി റിക്കോർഡിലെ ഒരു ലേഖകൻ ഇവിടം സന്ദർശിക്കാൻ എത്തിയിരുന്നു. വർഷാവസാനത്തോടെക്ലോണ്ടിക്ക് നദിയുടെ ഉപരി ഭാഗത്ത്  വലിയ സ്വർണ്ണനിക്ഷേപം കണ്ടെത്തിയതോടെ ഇത് ഒരു പ്രേതനഗരമായി മാറി.
കണ്ടുപിടിത്തം
1896 ഓഗസ്റ്റ് 16-ന് ഒരു അമേരിക്കൻ ഖനിജാന്വേഷകനായിരുന്ന ജോർജ്ജു കാർമാക്ക്, അദ്ദേഹത്തിന്റെ ടാഗീഷ് വംശജയായ ഭാര്യ കേറ്റ് കാർമാക്ക് (ഷാവ് ട്ലാ), അവരുടെ സഹോദരൻ സ്കൂകു (കെയ്ഷ്), അവരുടെ അനന്തരവൻ ഡാവ്സൺ ചാർലി (കാ ഗൂക്സ്) എന്നിവർ ക്ലോണ്ടിക് നദിയുടെ തെക്കുഭാഗത്തുകൂടി  ഒരു യാത്ര നടത്തിയിരുന്നു. കാനഡാ സ്വദേശിയായ ഒരു ഖനിജാന്വേഷകന്റെ  നിർദ്ദേശത്തെ തുടർന്ന് അവർ ആദ്യം ബൊനാൻസാ ക്രീക്കിലും പിന്നീട് ക്ലോണ്ടിക് നദിയുടെ പോഷകനദികളിലൊന്നായ റാബിറ്റ് ക്രീക്കിലും സ്വർണ്ണം തിരഞ്ഞു. ജോർജ് കാർമാക്ക്, സ്കൂകും ജിം എന്നിവരിൽ ആരാണു സ്വർണ്ണം കണ്ടെത്തിയതെന്ന കാര്യം വ്യക്തമല്ല. എന്നാൽ ജോർജ് കാർമാക്കിനെ ഔദ്യോഗികമായി സ്വർ‌ണ്ണം കണ്ടെത്തിയ ആൾ എന്ന നിലയിൽ മുന്നോട്ടുവരുന്നതിനെ ഈ സംഘം അംഗീകരിച്ചു. കാരണം, ഖനന അധികാരികൾ തദ്ദേശീയനായ ഒരു വ്യക്തിയുടെ അവകാശവാദം അംഗീകരിക്കുന്നതിൽ താത്പര്യപ്പെടുകയില്ലെന്ന അവർ ഭയന്നിരുന്നു.
ഏത് സാഹചര്യത്തിലും വലിയ അളവിൽ നദിയിലുടനീളം സ്വർണ്ണനിക്ഷേപം ഉണ്ടായിരുന്നു. നദിയോരത്ത് ഉടമയ്ക്കു പിന്നീട് നിയമപരമായി ഖനനം ചെയ്യാവുന്ന തരത്തിൽ കാർമക്ക് നാലു ഖനനാവകാശ പ്രദേശങ്ങൾ അളന്നു. ഇതിൽ രണ്ടെണ്ണം തനിക്കും (ഒന്ന് സ്വാഭാവിക അവകാശം, രണ്ടാമത്തേത്  സ്വർണ്ണം കണ്ടെത്തിയതിന്റെ പ്രതിഫലം) ഒരുഭാഗം ജിമ്മിനും ചാർലിക്കും ഉൾപ്പെടെയുള്ള ഖനനാവകാശമായിരുന്നു ഇത്. പിറ്റേന്നുതന്നെ അവകാശവാദം ഫോർട്ടിമൈൽ നദീമുഖത്തുള്ള പോലീസ് പോസ്റ്റിൽ രജിസ്റ്റർ ചെയ്തു. യൂകോൺ നദീതടത്തിലെ മറ്റു ഖനന ക്യാമ്പുകളിലേക്ക് ഈ വാർത്ത അതിവേഗം പ്രചരിച്ചു.
ആഗസ്റ്റ് അവസാനത്തോടെ ബൊനാൻസാ ക്രീക്ക് മുഴുവനായും ഖനനക്കാർ അവകാശവാദമുന്നയിക്കുകയായിരുന്നു. പിന്നീട് ഒരു ഖനിജാന്വേഷകൻ ബൊനാൻസാ ക്രീക്കിന്റെ പോഷക അരുവിയായ എൽഡോറാഡോ ക്രീക്കിലേയ്ക്കു മുന്നേറ്റം നടത്തി. അവിടെ അദ്ദേഹം സ്വർണ്ണത്തിന്റെ പുതിയ ഉറവിടങ്ങൾ കണ്ടെത്തുകയും അത് ബൊനാൻസയിൽ ഉണ്ടായിരുന്നതിനേക്കാൾ പതിന്മടങ്ങായിരുന്നുവെന്നു തെളിയിക്കപ്പെട്ടു. ഖനിക്കാർക്കിടയിലും ഊഹക്കച്ചവടക്കാർക്കിടയിലുമായി ഖനാനാവകാശങ്ങളുടെ മതിപ്പുവിലയ്ക്ക് വില്പനയാരംഭിച്ചിരുന്നു. ക്രിസ്തുമസ്സിന് തൊട്ടുമുമ്പ്, സ്വർണത്തിന്റെ വാർത്ത സർക്കിൾ സിറ്റിയിലെത്തി. ശൈത്യകാലത്തംവകവയ്ക്കാതെ ധാരാളം ഖനിജാന്വേഷകർ ഉടനടി സർക്കിൾ സിറ്റി വിടുകയും ഏറ്റവും മികച്ച ഖനനാവകാശം നേടിയെടുക്കുവാൻ ഉടനെ ക്ലോണ്ടെക്കിലെത്തുവാനുള്ള അഭിവാഞ്ജയോടെ നായ്ക്കൾ വലിക്കുന്ന ഹിമശകലത്തിലേറി ക്ലോണ്ടെക്കിലേയ്ക്കു യാത്രതിരിച്ചു. പുറംലോകത്തുനിന്നുള്ള കൂടുതലാളുകളും അപ്പോഴും വാർത്തകളെക്കുറിച്ച് അജ്ഞരായിരുന്നു. എന്നിരുന്നാലും കനേഡിയൻ ഉദ്യോഗസ്ഥർ ഒട്ടവയിലെ അവരുടെ മേലധികാരികൾക്ക് ഈ കണ്ടെത്തലിനെക്കുറിച്ചും ഖനിജാന്വേഷകരുടെ പ്രവാഹത്തെക്കുറിച്ചും ഒരു സന്ദേശം അയയ്ക്കാൻ ശ്രദ്ധിച്ചിരുന്നുവെങ്കിലും സർക്കാർ അത് കാര്യമായി ശ്രദ്ധിച്ചില്ല. ശീതകാലം നദിയിലൂടെയുള്ള ഗതാഗതത്തെ തടയുകയും 1897 ജൂൺ മാസത്തിനുശേഷം പുതുതായി ഖനനം ചെയ്ത സ്വർണ്ണനിക്ഷേപങ്ങളും കണ്ടുപിടിത്തങ്ങളുടെ പൂർണ്ണ കഥയുമായി ആദ്യ ബോട്ടുകൾ കടന്നുപോയി.
ഗോൾഡ് റഷിന്റെ ആരംഭം (ജൂലൈ 1897)
ക്ലോണ്ടിക് കൂട്ടപ്പാച്ചിലിൽ ഒരു ലക്ഷത്തോളം ആളുകൾ ക്ലോണ്ടെക് സ്വർണ്ണപ്പാടങ്ങളിലേയ്ക്ക് എത്തിച്ചേരാൻ ശ്രമിച്ചതായി കണക്കുകൂട്ടപ്പെടുന്നു, ഇതിൽ 30,000 മുതൽ 40,000 വരെ പേർക്കു മാത്രമേ ഈ ഉദ്യമത്തിൽ  വിജയിക്കുവാൻ സാധിച്ചുള്ളു. 1897 ലെ വേനൽക്കാലം മുതൽ 1898 ലെ വേനൽക്കാലം വരെ ക്ലോണ്ടിക് സ്വർണ്ണവേട്ട അതിന്റെ പാരമ്യതയിൽ നിൽക്കുന്ന കാലമായിരുന്നു. സാൻ ഫ്രാൻസിസ്കോയിൽ 1897 ജൂലൈ 15 നാണ് അത് ആരംഭിച്ചത്. പിന്നീട് രണ്ടു ദിവസത്തിനുശേഷം സിയാറ്റിലിൽ ആരംഭിച്ചു. എക്സെൽഷ്യർ, പോർട്ട്ലാൻഡ് എന്നീ കപ്പലുകളിൽ വലിയ അളവിലുള്ള സ്വർണ്ണവുമായി ആദ്യകാല ഖനിജാന്വേഷകരുടെ ആദ്യസംഘം ക്ലോണ്ടിക്കിൽനിന്നു മടങ്ങിയെത്തിയതിനുശേഷമായിരുന്നു ഇത്. കൊണ്ടുവന്നിരുന്നു. ഈ കപ്പലുകളാൽ മൊത്തം 1,139,000 ഡോളർ (2010 ലെ 1000 മില്യൺ ഡോളറിൻറെ വിലയ്ക്ക് തുല്യമായ) സ്വർണ്ണ ഈ കപ്പലുകളിൽ കൊണ്ടുവന്നതായി പ്രസ് റിപ്പോർട്ടുകൾ രേഖപ്പെടുത്തുന്നു. ഖനിജാന്വേഷകരുടെ കുടിയേറ്റം എഴുത്തുകാരിലും ഛായാഗ്രഹകരുടേയും ഇടയിൽ വളരെയധികം ശ്രദ്ധ പിടിച്ചു പറ്റിയിരുന്നു.
പെട്ടെന്നുള്ള ഈ ബഹുജന പ്രതികരണത്തിനു പിന്നിൽ പല ഘടകങ്ങളുമുണ്ട്. സാമ്പത്തികമായി, 1890 കളിൽ രാജ്യം സാമ്പത്തിക മാന്ദ്യങ്ങളുടെയും ബാങ്ക് പരാജയങ്ങളുടേയും പരമ്പരകളുടെ ഉത്തുംഗത്തിൽ നിൽക്കുമ്പോഴാണ് ഈ വാർത്ത അമേരിക്കയിൽ എത്തിച്ചേർന്നത്. പത്തൊമ്പതാം നൂറ്റാണ്ടിന്റെ അവസാനത്തോടടുത്ത് കടലാസ് കറൻസിയുടെ മൂല്യത്തിനുമേൽ സ്വർണം അതിവേഗം പിടിമുറുക്കി. 1893 ലെ സംഭ്രാന്തിയ്ക്കും 1896 ലെ സംഭ്രാന്തിയ്ക്കും ഇതു കാരണമായിത്തീരുകയും തൊഴിലില്ലായ്മ സാമ്പത്തിക അനിശ്ചിതത്വം എന്നിവ സൃഷ്ടിക്കുകയും ചെയ്തു. വികസിത രാജ്യങ്ങളിൽ സ്വർണ്ണത്തിന് വലിയൊരു പരിഹാരമില്ലാത്ത ആവശ്യമുണ്ടായിരുന്നു, ക്ലോണ്ടിക്കിലെ കണ്ടുപിടിത്തം ഈ ആവശ്യം നിറവേറ്റുന്നതിനു പര്യാപ്തമായിരുന്നു. വ്യക്തികൾക്ക് ഈ മേഖലയിൽനിന്ന് ഉയർന്ന വേതനം അല്ലെങ്കിൽ സാമ്പത്തിക സുരക്ഷ വാഗ്ദാനം ചെയ്യപ്പെട്ടു.
ഖനിജാന്വേഷകരിൽ അനേകം രാജ്യങ്ങളിൽ നിന്നുള്ളവരുണ്ടായിരുന്നുവെങ്കിലും 60% മുതൽ 80% വരെയുള്ളവർ അമേരിക്കക്കാർ അല്ലെങ്കിൽ അമേരിക്കയിലേയ്ക്കു അടുത്തകാലത്തു കുടിയേറിയവരും ആയിരുന്നു. കൂടുതൽപേരും ഖനന വ്യവസായത്തിൽ യാതൊരു പരിചയവുമില്ലാത്ത ക്ലർക്കു്, സെയിൽസ്മാൻ വിഭാഗത്തിലുള്ളവരായിരുന്നു. ഗോൾഡ് റഷിൽ പങ്കു ചേരുന്നതിനായി ഓഫീസുകളിൽ ജീവനക്കാരുടെ കൂട്ട രാജി വെല്ലുവിളി ഉയർത്തി. സിയാറ്റിലിൽ മേയർ, പന്ത്രണ്ട് പോലീസുകാർ, നഗരത്തിലെ തെരുവു കാർ ഡ്രൈവർമാരുടെ ഒരു വലിയ ശതമാനം എന്നിവർ ഇതിൽ ഉൾപ്പെടുന്നു.
കൂട്ടപ്പായലുകാർക്കിടയിൽ ചില പ്രശസ്തരുമുണ്ടായിരുന്നു: വാഷിങ്ടണിലെ മുൻ ഗവർണറായിരുന്ന ജോൺ മക്ഗ്രോവിനൊപ്പം പ്രമുഖ അഭിഭാഷകനും കായികതാരവുമായിരുന്ന എ. ബാല്ലിയട്ടും ഈ കൂട്ടപ്പാച്ചിലിൽ പങ്കാളിയായിരുന്നു. ആഫ്രക്കയിൽനിന്നുള്ള ഫ്രെഡറിക്ക് ബർഹാം എന്ന അറിയപ്പെടുന്ന അമേരിക്കാരൻ സ്കൗട്ടും പര്യവേക്ഷകനും ഇതിലേയ്ക്ക് എത്തിയെങ്കിലും രണ്ടാം ബോയർ യുദ്ധത്തിൽ പങ്കെടുക്കാൻ തിരിച്ചു വിളിക്കപ്പെട്ടു. ഗോൾഡ് റഷ് രേഖപ്പെടുത്തിയവരിൽ സ്വീഡനിൽ ജനിച്ച ഫോട്ടോഗ്രാഫർ എറിക് ഹെഗ്ഗ്, ചിൽകൂട്ട് പാസിലെ ജനപ്രീതിയാർജ്ജിച്ച ചില ചിത്രങ്ങളെടുത്തിരുന്നു. അതുപോലെ ലേഖകനായിരുന്ന തപ്പൻ അട്നി ഈ വിരണ്ടോട്ടത്തിന്റെ  ആദ്യചരിത്രം എഴുതി. പിന്നീട് പ്രശസ്ത അമേരിക്കൻ സാഹിത്യകാരനായിത്തീർന്ന ജാക്ക് ലണ്ടൻ, സ്വർണം തേടിയിറങ്ങിയെങ്കിലും ഈക്കാലത്ത് ഖനിജാന്വേഷകർക്കുവേണ്ടി ജോലി ചെയ്തു പണം സ്വരൂപിച്ചു.
സിയാറ്റിൽ, സാൻ ഫ്രാൻസിസ്കോ നഗരങ്ങൾതമ്മിൽ വ്യവസായത്തിനായി തീക്ഷ്ണമായ മത്സരമുണ്ടാകുകയും വ്യവസായങ്ങളുടെ സിംഹഭാഗവും കയ്യടക്കുന്നതിൽ സിയാറ്റിൽ വിജയിക്കുകയും ചെയ്തു. ഗോൾഡ് റഷിൽ ആദ്യം പങ്കെടുത്തവരിലെ പ്രമുഖരിലൊരാളും സിയാറ്റിലെ മേയറുമായിരുന്ന വില്ല്യം ഡി. വുഡ് തൽസ്ഥാനം രാജിവയ്ക്കുകയും ക്ലോണ്ടിക്കിലേയ്ക്കു ഖനിജാന്വേഷകരെ എത്തിക്കുന്ന ഒരു കമ്പനി രൂപീകരിക്കുകയും ചെയ്തു. ഗോൾഡ് റഷിനെക്കുറിച്ചുള്ള പ്രശസ്തി ബ്രാൻഡഡ് ചരക്കുകളെ മാർക്കറ്റിലെത്തിച്ചു. ക്ലോണ്ടിക്കെയിലേയ്ക്കു സഞ്ചിക്കുന്നവർക്കുള്ള ഉപകരണങ്ങൾ, ഖനനം തുടങ്ങിയ വിഷയങ്ങളിലുള്ള ഉപദേശം സംരംഭത്തിന് ആവശ്യമായ മൂലധനം എന്നിവ പ്രതിപാദിക്കുന്ന ഗൈഡ് ബുക്കുകൾ പ്രസിദ്ധീകരിക്കപ്പെട്ടിരുന്നു. അക്കാലത്തെ പത്രങ്ങൾ ഈ പ്രതിഭാസത്തെ "ക്ലോണ്ടിസിറ്റീസ്" എന്നു വിശേഷിപ്പിച്ചിരുന്നു.
ക്ലോണ്ടിക്കിലേയ്ക്കുള്ള വഴികൾ
ക്ലോണ്ടിക്കിലേയ്ക്ക് എത്തിച്ചേരാൻ യൂക്കോൺ നദിയിലൂടെ മാത്രമാണു സാധിച്ചിരുന്നത്. വേനൽക്കാലത്ത് യുകോൺ ഡെൽറ്റയിൽ നിന്ന് വൈറ്റ്ഹോർസ് എന്ന ഒരു ബിന്ദു വരെ ക്ലോണ്ടികിനു ഉപരിഭാഗത്തുകൂടി നദിയിലെ ബോട്ടുകൾക്കു സഞ്ചരിക്കുവാൻ സാധിച്ചിരുന്നു. ഭൂമിശാസ്ത്രപരമായ സ്ഥാനവും കാലാവസ്ഥയും കാരണം പൊതുവേ ഗതാഗതം പ്രയാസകരമായിരുന്നു. പർവതപ്രദേശങ്ങളായ ഈ മേഖലയിലെ, നദികൾ കടന്നുപോകാൻ കഴിയാത്തത്ര ദുർഘടങ്ങളാണ്. ഹ്രസ്വമായ വേനൽക്കാലം ചൂടുള്ളതായിരിക്കാം; ഒക്ടോബർ മുതൽ ജൂൺ വരെ നീളുന്ന തണുപ്പുകാലത്ത് താപനില -50 ° C (-58 ° F) വരെ താഴാറുണ്ട്.
സിയാറ്റിലിൽനിന്നോ അല്ലെങ്കിൽ സാൻ ഫ്രാൻസിസ്കോയിൽ നിന്നോ ഖനിജാന്വേഷകർക്ക് കടൽമാർഗ്ഗം അലാസ്ക തുറമുഖങ്ങളിലേക്ക് യാത്ര ചെയ്യാൻ സാധിക്കുമായിരുന്നു. തീരത്തിലേയ്ക്കു നയിക്കുന്ന വഴി ഇപ്പോൾ ഇൻസൈഡ് പാസേജ് എന്ന് വിളിക്കപ്പെടുന്നു. ഇത് ഡൈയ, സ്കാഗ്വേ എന്നിവിടങ്ങളിലെ തുറമുഖങ്ങളിലേക്കും വഴിത്താരകൾക്കു സമീപസ്ഥമായ തുറമുഖങ്ങളിലേക്കു നയിച്ചിരുന്നു. പെട്ടെന്നുണ്ടായ വർദ്ധിച്ച ആവശ്യകത, പഴയ പാഡിൽ വീലറുകളും, മത്സ്യബന്ധന ബോട്ടുകളും ബാർജുകളും, കൽക്കരിപ്പൊടി നിറഞ്ഞ കൽക്കരി കപ്പലുകളും വ്യാപകമായി സർവ്വീസ് നടത്തുവാൻ കാരണമായി. ഇവയിൽ പലതും അമിതഭാരത്താൽ മുങ്ങിപ്പോകുകയും ചെയ്തിരുന്നു.
ജലത്തിലൂടെ മാത്രമുള്ള വഴി
ക്ലോണ്ടിക്കിലേക്ക് മുഴുവൻ ദൂര ജലയാത്ര നടത്തുവാനും സാധിക്കുമായിരുന്നു, സിയാറ്റിലിൽനിന്നു ആരംഭിക്കുന്ന ഈ യാത്ര വടക്കൻ ശാന്തസമുദ്രത്തിനു കുറുകേകൂടി അലാസ്കൻ തീരത്തേയ്ക്കുള്ളതായിരുന്നു. യൂക്കോൺ അഴിമുഖത്തു സ്ഥിതിചെയ്യുന്ന സെന്റ് മൈക്കേളിലെത്തുന്ന ഖനിജാന്വേഷകരെ ബാക്കി ദൂരം താണ്ടുന്നതിനായി പിന്നീട് ഒരു ബോട്ടുമാർഗ്ഗം ഡൌസണിലേയ്ക്കു നയിക്കുന്ന നദിയുടെ ഉപരിഭാഗത്ത് എത്തിക്കുന്നു. ഇതു പലപ്പോഴും സെയിന്റ് മൈക്കിളിനു സമീപം അധിവസിക്കുന്ന തദ്ദേശീയ കൊയുക്കോൺ ജനങ്ങളിലെ ഏതെങ്കിലുമൊരാളെ വഴികാട്ടിയാക്കിക്കൊണ്ടായിരിക്കും. സമ്പന്നരുടെ പാത എന്നറിയപ്പെടുന്ന ഈ മുഴുവൻ ദൂര ജലപാത ചെലവേറിയതും ഏകദേശം 4,700 മൈൽ (7,600 കി.മീ) ദുരമുള്ളതുമായിരുന്നു. ഈ പാതയുടെ ആകർഷണം വേഗതയും, ഭൂതല യാത്ര ഒഴിവാക്കാമെന്നുമുള്ളതായിരുന്നു. കൂട്ടയോട്ടത്തിന്റെ തുടക്കത്തിൽ $ 150 ($ 4,050) വരെ ഒരു ടിക്കറ്റിനു വാങ്ങിയിരുന്നു. എന്നാൽ 1897-98 കാലഘട്ടത്തിൽ ഇത് $ 1,000 ($ 27,000) എന്ന നിരക്കിൽ നിജപ്പെടുത്തിയിരുന്നു.
ഡൈയ/സ്കാഗ്‍വേ റൂട്ടുകൾ
ഭൂരിപക്ഷം ഖനിജാന്വേഷകരും ഉൾനാടൻ പാസേജിന്റെ സീമയിൽ സ്ഥിതിചെയ്യുന്നതും സ്വാഭാവിക തടാകമായ ലിൻതടാകത്തിന്റെ തലപ്പത്തുള്ള രണ്ടു തെക്കുകിഴക്കൻ അലാസ്കൻ പട്ടണങ്ങളായ ഡൈയ, സ്കാഗ്‍വേ എന്നിവിടങ്ങളിൽ വന്നിറങ്ങുകയും അവിടെനിന്ന് ഏകദേശം 30 മൈലുകൾ (48 കിലോമീറ്റർ) മലനിരകളിലൂടെ സഞ്ചരിച്ച് കാനഡയുടെ യൂക്കോൺ ടെറിട്ടറിയിൽ എത്തിച്ചേരുകയും പിന്നീട് നിമ്നഭാഗത്തെ നദീശൃംഖല താണ്ടി ക്ലോണ്ടിക്കിലേയ്ക്ക് എത്തുകയായിരുന്നു പതിവ്. പാതയോരങ്ങളിൽ ഖനിജാന്വേഷകർക്ക് ഭക്ഷണം കഴിക്കുവാനും ഉറങ്ങുവാനുമുള്ള കൂടാരങ്ങൾ സ്ഥാപിക്കപ്പെട്ടിരുന്നു. തിരക്കിന്റെ തുടക്കത്തിൽ സിയാറ്റിൽ നിന്നും ഡൈയ തുറമുഖത്തേക്ക് ടിക്കറ്റുവില ഒരു ക്യാബിന് $ 40 ($ 1,100) ആയിരുന്നു. എന്നിരുന്നാലും അധികമൂല്യമുള്ള $ 100 ($ 2,700) ന്റെ ടിക്കറ്റുകളും താമസംവിനാ വിറ്റുതീരുകയും ചെയ്തിരുന്നു. സ്റ്റീംഷിപ്പ് കമ്പനികൾ നിരക്കുകൾ ദിവസേന വർദ്ധിപ്പിക്കുകയെന്ന സൌകര്യം കണക്കാക്കി നിരക്കുകൾ മുൻകൂർ പ്രഖ്യാപിക്കുന്നതിൽ വൈമനസ്യം കാണിച്ചിരുന്നു.
വൈറ്റ് പാസ്സ് നടത്താര
സ്കാഗ്വേയിൽ ഇറങ്ങിയവർ വൈറ്റ്പാസിലേയ്ക്കുള്ള വഴിക്ക് എത്തുന്നതിനായി  ബെന്നെറ്റ് തടാകം മുറിച്ചുകടക്കേണ്ടതുണ്ടായിരുന്നു. വഴിത്താര സൌമ്യമായി ആരംഭിക്കുന്നതെങ്കിലും മുന്നേറുന്നതോടെ അനേകം മലനിരകളിലെ രണ്ട് അടിവരെ മാത്രമുള്ള (0.61 മീറ്റർ) ഇടുങ്ങിയ വഴികളും ഉരുളൻ കല്ലുകളും മൂർച്ചയുള്ള പാറക്കൂട്ടങ്ങളുമുള്ള വിശാലമായ ഭാഗങ്ങളും പിന്നിടേണ്ടതുണ്ടായിരുന്നു. ഈ സാഹചര്യത്തിൽ കുതിരകൾ വലിയ അളവിൽ ചത്തുവീഴുകയും ഈ പഥത്തിന് ഡഡ് ഹോഴ്സ് ട്രെയിൽ എന്ന അനൗപചാരിക നാമം ലഭിക്കുകയും ചെയ്തു. യാത്രക്കാരുടെ ആധിക്യവും തണുത്ത കാലാവസ്ഥയും ഈ നടത്താര മറികടക്കുവാൻ ബുദ്ധിമുട്ടുള്ളതായത്തീരുകയും  1897 അവസാനം ഒരരിയിപ്പുണ്ടാകുന്നതുവരെ സ്കോഗ്വേയിൽ 5000 ത്തോളം പേരെ കുടുങ്ങിയ നിലയിൽ ഈ വഴിത്താര അടച്ചുപൂട്ടുകയും ചെയ്തു.
പകരമായി വാഗണുകൾക്ക് അനുയോജ്യമായ ഒരു ടോൾ റോഡ് അന്തിമമായി നിർമ്മിക്കപ്പെടുകയും ഇത് തണുപ്പേറിയ കാലാവസ്ഥ ചെളിനിറഞ്ഞ നിലം ഉറഞ്ഞു പോകുവാനാരംഭിച്ചതോടെ വൈറ്റ് പാസ്  വീണ്ടും തുറക്കാൻ അനുവദിക്കപ്പെടുകയും ഖനിജാന്വേഷകർ കാനഡയിലേയ്ക്കു പ്രവേശനം ആരംഭിക്കുകയും ചെയ്തു. ഈ സമയത്ത് പാതയിലൂടെ നീങ്ങിക്കൊണ്ടിരിക്കുന്ന ഉപകരണങ്ങളും സാധനങ്ങളും ഘട്ടം ഘട്ടമായി മുന്നോട്ടുനീക്കി. പലരും തങ്ങളുടെ വീട്ടുപകരണങ്ങൾ ഒരു പുരുഷന്റെ പിന്നിൽ വഹിക്കാനാവുംവിധം  65 കിലോഗ്രാം (29 കിലോ) പാക്കേജായി വിഭജിക്കുകയോ അല്ലെങ്കിൽ ഭാരം കൂടിയവ കൈകൊണ്ടു  പിടിക്കാൻ കഴിയുന്നവിധം ഹിമശകടങ്ങളിൽ ബന്ധിച്ച് വലിച്ചുകൊണ്ടുപോകുവാനും ആരംഭിച്ചിരുന്നു. ചുമടുകൾ മുന്നോട്ട് കൊണ്ടു പോകുന്നതിനും കൂടുതൽ സാധനങ്ങൾ പിന്നിലേയ്ക്കു നടന്നു നീക്കിക്കൊണ്ടുവരുന്നതിനുമായി ഒരു ഭാരവാഹകന് മുപ്പത് റൗണ്ട് ട്രിപ്പുകളെങ്കിലും വേണമായിരുന്നു, ഏതാണ്ട് 2500 മൈലിനു തുല്യമായ (4,000 കിലോമീറ്ററോളം) ദൂരം താണ്ടിയാൽ മാത്രമേ നടത്താരയുടെ അവസാനം വരെ അവരുടെ എല്ലാ സാധനങ്ങളും എത്തിക്കുവാൻ സാധിക്കുമായിരുന്നുള്ളു. ഒരു വലിയ ഹിമശകടം ഉപയോഗിച്ചുകൊണ്ട് ശക്തനായ ഒരാൾക്ക് 1,000 മൈൽ (1,600 കിലോമീറ്റർ) ദൂരം ഏകദേശം 90 ദിവസങ്ങൾക്കൊണ്ടു  പിന്നിട്ടു വേണമായിരുന്നു ബെന്നെറ്റ് തടാകത്തിൽ എത്തിച്ചേരാൻ.
ചിൽക്കൂട്ട് വഴിത്താര
സ്കാഗ്വേയുടെ അയൽ പട്ടണമായ ഡൈയയിൽ എത്തിച്ചേർന്നവർ ചിൽക്കൂട്ട് വഴിത്താരയിലൂടെ സഞ്ചരിച്ച്  യൂക്കോൺ നദിയുടെ ഉത്ഭവസ്ഥാനത്തുള്ളതും ബെന്നെറ്റ് തടാകത്തിലേക്കൊഴുകുന്നതുമായ ലിൻഡെമാൻ തടാകത്തിലെത്തിച്ചേരാനായി ഇവിടെയുള്ള ചുരം മറികടന്നിരുന്നു. വൈറ്റ് പാസിനേക്കാൾ ഉയരം കൂടിയതായിരുന്നു ചിൽക്കൂട്ട് വഴിത്താരയെങ്കിലും ഈ ചുരമായിരുന്നു ഏറ്റവും കൂടുതലായി ഉപയോഗിക്കപ്പെട്ടത് (ഗോൾഡ് റഷ് കാലത്ത് ഇതുവഴി  22,000 പേർ കടന്നുപോയിരുന്നു). ക്യാമ്പുകൾ വഴി കടന്നുപോയിരുന്ന വഴിത്താര പ്രധാന കയറ്റത്തിന് തൊട്ടുമുമ്പായി ഉയർന്നതും പരന്നതും മൃഗങ്ങൾക്ക് കയറാൻ കഴിയാത്തത്ര കുത്തനെയുള്ളതുമായ ഒരു പ്രതലത്തിലെത്തുന്നു. സ്കെയിൽസ് എന്നറിയപ്പെട്ടിരുന്ന ഈ സ്ഥാനത്താണ് യാത്രക്കാർ ഔദ്യോഗികമായി കാനഡയിൽ എത്തുന്നതിന് മുൻപ് സാധനങ്ങൾ തൂക്കി നോക്കിയിരുന്നത്. തണുപ്പ്, ചെങ്കുത്തായ കയറ്റം, ഉപകരണങ്ങളുടെ ഭാരം എന്നിവ കയറ്റം ഏറ്റവും ദുഷ്കരമാകുന്നതിനു കാരണമായിരുന്നു. 1000 അടി (300 മീ) ഉയരത്തിലേയ്ക്കു കയറാൻ ഏകദേശം ഒരു ദിവസമെടുത്തിരുന്നു.
വൈറ്റ് പാസ് വഴിത്താരയിൽ സാധനങ്ങൾ ചെറിയ പാക്കേജുകളായി വിഭജിച്ച് ഒന്നിലധികംപേർ കൈമാറി കൊണ്ടുപോകേണ്ടതുണ്ടായിരുന്നു. പണം വാങ്ങി സാധനങ്ങൾ ചെറിയ കെട്ടുകളാക്കി വിഭജിച്ചു തയ്യാറാക്കുന്നവർ പാതയിലൂടനീളം തമ്പടിച്ചിരുന്നു. എന്നാൽ ഒരോ പൌണ്ടിനും (0.45 കിലോഗ്രാം)  പിന്നീടുള്ള ഘട്ടങ്ങളിൽ $ 1 ($ 27) വരെ ചാർജ് ചെയ്യപ്പെട്ടരുന്നു. ഇവരിൽ പലരും തദ്ദേശവാസികളായിരുന്ന ട്ലിങ്കിറ്റ് അല്ലെങ്കിൽ ടാഗിഷുകളെന്ന് അപൂർവ്വമായി പരാമർശിക്കപ്പെടുന്നവരായിരുന്നു. മലനിരകളിൽ ഹിമപ്രവാഹം സാധാരണമായിരുന്നു, 1898 ഏപ്രിൽ 3-ന് ചിൽകുട്ട് പാസിലൂടെ സഞ്ചരിച്ച 60 ലധികം ആളുകൾ മരിച്ചിരുന്നുവെന്നാണ് പറയപ്പെടുന്നത്.
ശീതകാലം മുന്നേറിക്കൊണ്ടിരിക്കവേ സംരംഭകൾ പരിഹാരങ്ങൾ നിർദ്ദേശിക്കാൻ തുടങ്ങി. ദൈനംദിന ഫീസ് പ്രകാരം ചിനൂക്ക് പാസിലെ മഞ്ഞിൽ പടവുകൾ വെട്ടിയിരുന്നു. 1,500 പടികൾവരെയുള്ള ഈ പടിക്കെട്ടുകൾ  "ഗോൾഡൻ സ്റ്റെപ്പുകൾ" എന്നറിയപ്പെട്ടിരുന്നു.1897 ഡിസംബർ ആയപ്പോഴേയ്ക്കും ആർച്ചി ബേൺസ് എന്നയാൾ ചിൽക്കൂട്ട് പാസിന്റെ അന്തിമ ഭാഗങ്ങൾവരെ ഒരു ട്രാം പാത നിർമ്മിച്ചിരുന്നു. താഴെയുള്ള ഒരു കുതിരയുടെ സഹായത്താൽ തിരിയുന്ന ചക്രം മുകളിലേയ്ക്കും പിന്നിലേയ്ക്കുമുള്ള കയർ വലിച്ചു നീക്കിയിരുന്നു. കയറിനാൽ വലിച്ചുകയറ്റപ്പെടുന്ന സ്ലെഡ്ജിൽ ചരക്കുകൾ കയറ്റിയിരുന്നു. ഇതിനേപ്പിന്തുടർന്ന് അഞ്ച് ട്രാം പാതകൾക്കൂടി ഉടൻ നിലവിൽവന്നു. ഇതിലൊന്ന് ഒരു ആവി എൻജിനാൽ പ്രവർത്തിക്കുന്നതും ഒരോ പൗണ്ടിനും (0.45 കിലോ) 8 മുതൽ 30 സെന്റുകൾ ($ 2 മുതൽ $8 ഡോളർ  വരെ) ചാർജ് ചെയ്തിരുന്നതുമായിരുന്നു. 1898 ലെ വസന്തകാലത്ത് 9 ടൺ ചരക്കുകൾ ഒരു മണിക്കൂർകൊണ്ട് ഉയരത്തിലെത്തിക്കുവാൻ‌ സാധിക്കുന്ന വായുമാർഗ്ഗമുള്ള ഒരു ട്രാം പാത നിർമ്മിക്കപ്പെട്ടു.
അവലംബം
വർഗ്ഗം:ഗോൾഡ് റഷുകൾ
ഹലുൽ ദ്വീപ്
ഖത്തറിൻറെ വടക്ക് കിഴക്കായി സ്ഥിതി ചെയ്യുന്ന ഒരു ദ്വീപാണ് ഹലുൽ ദ്വീപ് (جَزِيرَة حَالُول‎). ഖത്തർ പെട്രോളിയത്തിന്റെ നിയന്ത്രണത്തിലുള്ള ഈ ദ്വീപിൽ ജനവാസമില്ല. . ആഴക്കടൽ എണ്ണപ്പാടങ്ങളിൽ നിന്നുമുള്ള അസംസ്‌കൃത എണ്ണയുടെ സംഭരണവും കയറ്റുമതിയുമാണ് പ്രധാന വ്യവസായങ്ങൾ. ഖത്തർ നാവിക സേനയുടെ താവളങ്ങളിലൊന്നാണ് ഈ ദ്വീപ്. തീരദേശ-അതിർത്തി സംരക്ഷണ സേനയും ഇവിടെ പ്രവർത്തിക്കുന്നു.
മലയാടുകൾ, കടലാമകൾ, കടൽപ്പക്ഷികൾ തുടങ്ങിയവ ഇവിടെ വസിക്കുന്നു.
അവലംബം
വർഗ്ഗം:പേർഷ്യൻ ഗൾഫിലെ ദ്വീപുകൾ
വാസാ ദേശീയോദ്യാനം
വാസാ ദേശീയോദ്യാനം (ഫ്രഞ്ച്: Parc National de Waza), കാമറൂണിലെ ഫാർ നോർത്ത് മേഖലയിലെ ലാഗോനെ-എറ്റ്-ചാരി എന്ന ഡിപ്പാർട്ടുമെൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1934 ൽ ഒരു വേട്ടയാടൽ റിസർവ്വായി സ്ഥാപിക്കപ്പെട്ട ഈ ദേശീയോദ്യാനത്തിൻറെ ആകെ വിസ്തൃതി 1,700 ചതുരശ്ര കിലോമീറ്റർ (660 ചതുരശ്ര മൈൽ) ആണ്. 1968 ൽ വാസാ ദേശീയോദ്യാനമെന്ന പദവി നേടുകയും 1979 ൽ യുനെസ്കോയുടെ ജൈവ സംരക്ഷണ മേഖലയായി മാറുകയും ചെയ്തു.
അവലംബം
വർഗ്ഗം:കാമറൂണിലെ ദേശീയോദ്യാനങ്ങൾ
മലപ്പുലയൻ
കേരളത്തിൽ ഇടുക്കി ജില്ലയിലെ ദേവികുളം താലൂക്കിൽ അഞ്ചുനാട്, ചമ്പക്കാട്, ചിന്നാർ, മറയൂർ എന്നീ താഴ്‌വാരങ്ങളിലായി വനത്തിലും വനാതിർത്തിയിലും താമസിക്കുന്ന സമൂഹമാണു മലപ്പുലയൻ. തമിഴ്നാട്ടിൽ (മധുരയിൽ) നിന്നും കുടിയേറിപ്പാർത്തവരാണിവർ എന്നു വിശ്വസിക്കുന്നു. കരവഴി പുലയൻ, കുറുമ്പ പുലയൻ, പമ്പ പുലയൻ എന്നീ മൂന്നു വംശങ്ങൾ ചേർന്നതാണു മലപ്പുലയൻ. കുറുമ്പ പുലയരുടെ തലവൻ അരശനെന്നാണ് അറിയപ്പെടുന്നത്. കുറുമ്പ പുലയരുടെ വിവാഹത്തിലെ ഒരു പ്രധാന ചടങ്ങ് വസ്ത്രം കൊടുക്കലാണ്. ഭാര്യ ഗർഭിണിയായിരിക്കുമ്പോൾ ഭർത്താവിന് മൃഗങ്ങളെ കൊല്ലാനോ ശവമഞ്ചം ചുമക്കാനോ വീടു മേയാനോ ക്ഷൗരം ചെയ്യാനോ പാടില്ല. കറുമ്പ പുലയരുടെ പ്രധാന തൊഴിൽ ആടുവളർത്തൽ, വനത്തിൽ നിന്നും ലഭിക്കുന്ന വസ്തുകളുടെ വിപണനം എന്നിവയാണ്. കരവഴി പുലയർ കൃഷിയിൽ ഏർപ്പെടുന്നു. മറയൂരിനടുത്ത് സർക്കാർ നിർമ്മിച്ച ഒരു കോളനിയിൽ മലപ്പുലയൻ സമൂഹം താമസിക്കുന്നു. ഈ പ്രദേശത്ത് കരിമ്പ് വ്യാപകമായി ഇവർ കൃഷി ചെയ്യുന്നു.
തമിഴും മലയാളവും കലർന്ന സങ്കരഭാഷയാണിവർ സംസാരിക്കുന്നത്. മാരിയമ്മൻ, കാളിയമ്മൻ, മീനാക്ഷി എന്നീ ദേവതകളെ ഇവർ ആരാധിച്ചു വരുന്നു. ഈ ആരാധനയുടെ ഭാഗമായി മലപ്പുലയാട്ടം എന്ന നൃത്തരൂപവും കാണപ്പെടുന്നു. ചിക്കുവാദ്യം, കുഴൽ, കിട്ടുമിട്ടി, കട്ടവാദ്യം, ഉറുമി (തുടി പോലുള്ളയൊരു വാദ്യം) എന്നീ ഉപകരണങ്ങളോടു കൂടിയ പക്കമേളവും മലപ്പുലയാട്ടവുമായി ചേർന്നു നടക്കുന്നു. ഇടുക്കി ജില്ലയിൽ മാത്രമായി കാണുന്ന മറ്റൊരു ആദിവാസി വിഭാഗമാണു പളിയർ.
പുലയ വിഭാഗങ്ങൾ
പൊതുവേ കേരളത്തിൽ കാണുന്ന പുലയ വിഭാഗങ്ങൾ ഇവയാണ്. ചേരമർ, വേട്ടുവർ, വള്ളുവർ, പുലയർ, ചെറുമർ, അയ്യനവർ, കാനപ്പുലയൻ, തണ്ടപ്പുലയൻ, പെപ്പുലയൻ, മുളയപ്പുലയൻ, ഇറയ്ച്ചെറുമൻ, മൂന്നില്ലക്കാരൻ, കരവഴിപ്പുലയർ, മലപ്പുലയർ, കണക്കപ്പുലയൻ.
അവലംബം
വർഗ്ഗം:ഇടുക്കി ജില്ല വർഗ്ഗം:കേരളത്തിലെ ജനവിഭാഗങ്ങൾ വർഗ്ഗം:ആദിവാസികൾ
ആഷെർമാൻസ് സിൻഡ്രോം
ആഷെർമാൻസ് സിൻഡ്രോം എന്നത് സ്ത്രീകളിൽ ഗർഭാശയത്തിലോ യോനീഗളത്തിലോ വടുക്കൾ ഉണ്ടാവുന്ന ആർജ്ജിതമായ അവസ്ഥയാണ്. ഇംഗ്ലീഷ്:Asherman's syndrome (AS). ഗർഭപാത്രത്തിൽ പലയളവിലുള്ള വടുക്കൾ ( സ്കാർ) കാണപ്പെടുന്നു. ചില സന്ദർഭങ്ങളിൽ ഗർഭാശയ ഭിത്തികൾ തമ്മിൽ ഒട്ടിച്ചേരുകയും ചെയ്യുന്നതായി കണ്ടുവരുന്നു. ഇത് അമിത രക്തസ്രാവത്തിനും വന്ധ്യതയ്ക്കും പ്ലാസെന്റയുടെ പ്രശ്നങ്ങൾക്കും കാരണമായേക്കാം. 1894 ൽ ഹെൻറി ഫ്രിഷ് എന്നയാൾ ഈ അവസ്ഥയെപ്പറ്റി ആദ്യമായി വിവരിച്ചു എങ്കിലും 54 വർഷത്തിനു ശേഷം ജോസഫ് ആഷെർമാൻ ഇതിനെക്കുറിച്ച് കൂടുതൽ വിവരണം നടത്തിയതിനു ശേഷമാണ് ഇത് കൂടുതലും ശ്രദ്ധിക്കപ്പെട്ടു തുടങ്ങിയത്. യൂട്ടറൈൻ/സെർവിക്കൽ അറ്റ്രീഷ്യ, ട്രോമാറ്റിക് യൂട്ടറൈൻ അട്രോഫി, സ്ക്ലീറോട്ടിക് എൻഡോമെട്രിയം, എൻഡോമെട്രിയൻ സ്ക്ലീറോസിസ് എന്നിങ്ങനെയും പേരുകൾ ഉണ്ട്.
റഫറൻസുകൾ
ഫലകം:Female diseases of the pelvis and genitals
സ്പുട്‌നിക് വി കോവിഡ് വാക്സിൻ
ഗമാലേയ റിസർച്ച് ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി ആൻഡ് മൈക്രോബയോളജി വികസിപ്പിച്ചെടുത്ത കോവിഡ്-19 നുള്ള വൈറൽ വെക്റ്റർ വാക്സിനാണ് സ്പുട്നിക് വി. റഷ്യൻ ആരോഗ്യ മന്ത്രാലയം 2020 ഓഗസ്റ്റ് 11 ന് ഗാം-കോവിഡ്-വാക് എന്ന പേരിൽ രജിസ്റ്റർ ചെയ്തത് സ്പുട്നിക് വി ഒരു അഡെനോവൈറസ് വൈറൽ വെക്റ്റർ വാക്സിനാണ്. "V" എന്നത് ഇംഗ്ലീഷ് അക്ഷരമാലയുടെ അക്ഷരത്തെ സൂചിപ്പിക്കുന്നു, അല്ലാതെ റോമൻ അക്കമായ അഞ്ച് നെ അല്ല.
ഗാം-കോവിഡ്-വാക്സിനു തുടക്കത്തിൽ റഷ്യയിലും പിന്നീട് മറ്റ് 59 രാജ്യങ്ങളിലും ആണ് (ഏപ്രിൽ 2021 ലെ കണക്കനുസരിച്ച്) വിതരാണാനുമതി ലഭിച്ചിരുന്നത്. ഘട്ടം I-II പഠനങ്ങളുടെ പ്രാഥമിക ഫലങ്ങൾ 2020 സെപ്റ്റംബർ 4 ന് പ്രസിദ്ധീകരിച്ചു. ഗാം-കോവിഡ്-വാക്സിന് വളരെ പെട്ടെന്ന് തന്നെ ഉപയോഗയോഗ്യമാണെന്ന് അനുമതി നൽകിയത് സമൂഹമാധ്യമങ്ങളിലും മാധ്യമങ്ങളിലും വിമർശനത്തിനിടയാക്കി. ഇത് ശാസ്ത്ര സമൂഹത്തിലും വലിയ ചർച്ചകൾക്ക് വിധേയമായി. വാക്സിന്റെ സുരക്ഷയും ഫലപ്രാപ്തിയും സ്ഥിരീകരിക്കുന്ന ശക്തമായ ശാസ്ത്രീയ ഗവേഷണത്തിന്റെ അഭാവത്തിൽ ഈ അംഗീകാരം ന്യായമാണോ എന്ന് ചർച്ചകൾ ഉയർന്നു. 2021 ഫെബ്രുവരി 2 ന്, പരീക്ഷണങ്ങളിൽ നിന്നുള്ള ഒരു ഇടക്കാല വിശകലനം ദി ലാൻസെറ്റിൽ പ്രസിദ്ധീകരിച്ചു. ഇത് വാക്സിന് അസാധാരണമായ പാർശ്വഫലങ്ങളില്ലാതെ 91.6% ഫലപ്രാപ്തി ഉണ്ടെന്ന് സൂചിപ്പിച്ചുകൊണ്ടുള്ള ഒന്നായിരുന്നു.
റഷ്യ, അർജന്റീന, ബെലാറസ്, ഹംഗറി, സെർബിയ, ഐക്യ അറബ് എമിറേറ്റ്സ് തുടങ്ങിയ രാജ്യങ്ങളിൽ 2020 ഡിസംബറിൽ വാക്‌സിൻ അടിയന്തരമായി വിതരണം ആരംഭിച്ചു. 2021 ഫെബ്രുവരി ആയപ്പോഴേക്കും നൂറു കോടി ഡോസ് വാക്സിൻ ആഗോളതലത്തിൽ ഉടനടി വിതരണം ചെയ്യാൻ ഉത്തരവിട്ടിരുന്നു.
അവലംബങ്ങൾ
വർഗ്ഗം:കോവിഡ്-19 വാക്സിനുകൾ
നേതാജി സുഭാഷ് ചന്ദ്രബോസ് മെഡിക്കൽ കോളേജ്
നേതാജി സുഭാഷ് ചന്ദ്രബോസ് മെഡിക്കൽ കോളേജ് (എൻഎസ്സിബി മെഡിക്കൽ കോളേജ്) ഇന്ത്യയിലെ മധ്യപ്രദേശ് സംസ്ഥാനത്തെ ഏറ്റവും പഴയ രണ്ടാമത്തെ മെഡിക്കൽ കോളേജാണ്. 1955 -ൽ ജബൽപൂരിൽ ഗവൺമെന്റ് മെഡിക്കൽ കോളേജായാണ് ഇത് സ്ഥാപിതമായത്. പ്രീ-മെഡിക്കൽ പ്രവേശന പരീക്ഷയിലൂടെയാണ് പ്രവേശനം, നിലവിലെ സീറ്റ് പ്രതിവർഷം 180 വിദ്യാർത്ഥികളാണ്. പ്രധാന അധ്യാപന ആശുപത്രിയായ കാമ്പസിൽ ഒരു മുഴുവൻ സേവന മെഡിക്കൽ ആശുപത്രിയുണ്ട്. ബിരുദാനന്തര ബിരുദത്തിനും സബ്‌സ്പെഷ്യാലിറ്റി മെഡിക്കൽ വിദ്യാഭ്യാസത്തിനും ഇത് അംഗീകൃതമാണ്.
ബി.കെ. മിശ്ര
മസ്തിഷ്കം, നട്ടെല്ല്, സെറിബ്രോവാസ്കുലർ, പെരിഫറൽ നാഡീവ്യവസ്ഥയിലെ പരിക്കുകൾ, പാത്തോളജികൾ, തകരാറുകൾ എന്നിവ ചികിത്സിക്കുന്നതിൽ വിദഗ്ധനായ ഒരു ന്യൂറോ സർജനാണ് ബസന്ത് കുമാർ മിശ്ര.  വേൾഡ് ഫെഡറേഷൻ ഓഫ് ന്യൂറോ സർജിക്കൽ സൊസൈറ്റീസ്,   ഏഷ്യൻ ഓസ്ട്രേലേഷ്യൻ സൊസൈറ്റി ഓഫ് ന്യൂറോളജിക്കൽ സർജൻസ്, ന്യൂറോളജിക്കൽ സൊസൈറ്റി ഓഫ് ഇന്ത്യ എന്നിവയുടെ മുൻ പ്രസിഡന്റാണ് അദ്ദേഹം. ഇന്ത്യയിലെ പരമോന്നത മെഡിക്കൽ ബഹുമതിയായ ഡോ. ബിസി റോയ് അവാർഡിന് അദ്ദേഹം അർഹനായിട്ടുണ്ട്.
നേതാജി സുഭാഷ് ചന്ദ്രബോസ് മെഡിക്കൽ കോളേജ്
ഇന്ത്യൻ സ്വാതന്ത്ര്യ സമരത്തിലെ ഏറ്റവും പ്രമുഖനായ നേതാജി സുഭാഷ് ചന്ദ്രബോസിന്റെ പേരിലാണ് ഇത് അറിയപ്പെടുന്നത്. എൻഎസ്സിബി മെഡിക്കൽ കോളജ് ഡീൻ ഡോ.പി.കെ.കാസർ ആണ്.
ബി.കെ. മിശ്ര
ആദ്യകാല ജീവിതവും വിദ്യാഭ്യാസവും
പ്രശസ്ത സാമ്പത്തിക ശാസ്ത്രജ്ഞനായ ഡോ. ബൈദ്യനാഥ് മിശ്രയാണ് അദ്ദേഹത്തിന്റെ പിതാവ്. ഭുവനേശ്വറിലെ ഡെമോൺസ്ട്രേഷൻ മൾട്ടി പർപ്പസ് സ്കൂളിൽ നിന്ന് പ്രാഥമിക വിദ്യാഭ്യാസത്തിന് ശേഷം സാംബാൽപൂരിലെ ഗവൺമെന്റ് മെഡിക്കൽ കോളേജിൽ നിന്ന് എംബിബിഎസ് ഡെൽഹി സർവകലാശാല യിൽ നിന്ന് എംഎസ് ജനറൽ സർജറി, ന്യൂ ഡൽഹിയിലെ എയിംസിൽ നിന്ന് ന്യൂറോ സർജറിയിൽ എംസിഎച്ച്, നാഷണൽ ബോർഡ് ഓഫ് എക്സാമിനേഷനിൽ നിന്ന് ഡിഎൻബി ന്യൂറോസർജറി എന്നീ യോഗ്യതകൾ കരസ്ഥമാക്കി. എഡിൻബർഗ് സർവ്വകലാശാലയിൽ നിന്ന് കോമൺ‌വെൽത്ത് മെഡിക്കൽ സ്‌കോളർഷിപ്പ് നേടിയിട്ടുണ്ട്.
നേതാജി സുഭാഷ് ചന്ദ്രബോസ് മെഡിക്കൽ കോളേജ്
ജബൽപൂരിലെ ഗർഹ മേഖലയിലാണ് എൻഎസ്സിബി മെഡിക്കൽ സ്ഥിതി ചെയ്യുന്നത്, ഇതു കുന്നുകളാൽ ചുറ്റപ്പെട്ടിരിക്കുന്നു.
ബി.കെ. മിശ്ര
കരിയർ
ലഘുചിത്രം| തെക്കേ ഏഷ്യയിൽ ആദ്യമായി സ്റ്റീരിയോടാക്റ്റിക് ഗാമ കത്തി റേഡിയോസർജറി നടത്തുന്ന ഡോ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ റിസർച്ച് ഓഫീസറായി ഔദ്യോഗിക ജീവിതം ആരംഭിച്ച അദ്ദേഹം ഇപ്പോൾ ചെയർമാനും ചീഫും മുംബൈയിലെ ഹിന്ദുജ ഹോസ്പിറ്റലിലെ ന്യൂറോ സർജറി വിഭാഗം മേധാവിയുമാണ്.
നേതാജി സുഭാഷ് ചന്ദ്രബോസ് മെഡിക്കൽ കോളേജ്
പുറം കണ്ണികൾ
വർഗ്ഗം:Coordinates on Wikidata വർഗ്ഗം:മധ്യപ്രദേശിലെ മെഡിക്കൽ കോളേജുകൾ
ബി.കെ. മിശ്ര
കരിയർ
ഋത്വിക് റോഷൻ, സൽമാൻ ഖാൻ, അഭിജാത് ജോഷി, ആനന്ദ് കുമാർ തുടങ്ങിയവർ അദ്ദേഹത്തിന്റെ ശ്രദ്ധേയരായ രോഗികളാണ്.
പിയർ റിവ്യൂ ചെയ്ത ദേശീയ അന്തർദേശീയ ജേണലുകളിൽ ഇരുന്നൂറിലധികം ലേഖനങ്ങൾ അദ്ദേഹം രചിച്ചിട്ടുണ്ട്.
എം‌ബി‌ബി‌എസ് ബിരുദധാരികൾക്കായി ന്യൂറോ സർജറിയിൽ 6 വർഷത്തെ ഡി‌എൻ‌ബി കോഴ്‌സ് (ഇന്ത്യയിലെ 32 എൻ‌ബി‌ഇ അംഗീകാരമുള്ള ടേർഷ്യറി കെയർ സ്ഥാപനങ്ങളിൽ), 3 മാസത്തെ ഫെലോഷിപ്പ് പ്രോഗ്രാം (ലോകത്തിലെ 23 ഡബ്ല്യു‌എഫ്‌എൻ‌എസ് അംഗീകൃത ക്ലാസ് -1 പോസ്റ്റ് ഗ്രാജുവേറ്റ് ട്രെയിനിങ് സെന്ററുകളിൽ ഒന്ന്) എന്നിവ അദ്ദേഹം ഹിന്ദുജ ആശുപത്രിയിൽ ആരംഭിച്ചു. കഡാവെറിക് ഡെമോൺസ്ട്രേഷനുകൾ, ഹാൻഡ്സ് ഓൺ ഡിസെക്ഷൻ വർക്ക് ഷോപ്പുകൾ, സെമിനാറുകൾ, സിഎംഇ കോഴ്സുകൾ എന്നിവയും അദ്ദേഹം നടത്തുന്നു. ശ്രീ ചിത്തിര തിരുനാൾ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് ടെക്നോളജി തിരുവനന്തപുരം (ഇൻസ്റ്റിറ്റ്യൂട്ട് ഓഫ് നാഷണൽ ഇംപോർട്ടൻസ്), ഓസ്‌ട്രേലിയൻ സ്‌കൂൾ ഓഫ് അഡ്വാൻസ്ഡ് മെഡിസിൻ, ഹാർവാർഡ് മെഡിക്കൽ സ്‌കൂൾ എന്നിവിടങ്ങളിൽ അദ്ദേഹം മുമ്പ് പഠിപ്പിച്ചിരുന്നു.
പോസ്റ്റുകൾ
ലഘുചിത്രം| വേൾഡ് അക്കാദമി ഓഫ് ന്യൂറോളജിക്കൽ സർജറിയുടെ ഒരു കോൺഫറൻസിൽ അദ്ദേഹം ഇനിപ്പറയുന്ന സ്ഥാനങ്ങൾ വഹിക്കുന്നു / വഹിച്ചിരുന്നു:
പുരസ്കാരങ്ങൾ
ലഘുചിത്രം|മദ്രാസ് ന്യൂറോ ട്രസ്റ്റിന്റെ ലൈഫ് ടൈം അച്ചീവ്മെൻറ് അവാർഡ് - 2018
സന്നദ്ധസേവനം
ലഘുചിത്രം| 2001 ലെ ഗുജറാത്ത് ഭൂകമ്പത്തിന് ശേഷം ഭുജിൽ മഹിമിലെ ഹിന്ദുജ ഹോസ്പിറ്റലിൽ സൌജന്യ പ്രതിവാര ക്ലിനിക് നടത്തുന്നു. ഇവിടെ സമൂഹത്തിലെ ദുർബല വിഭാഗങ്ങളിൽ നിന്നുള്ള രോഗികളെ സൌജന്യമായി പരിശോധിക്കുന്നു. ഭാഗികമായോ പൂർണ്ണമായോ ശസ്ത്രക്രിയാ ഫീസ് ഒഴിവാക്കുന്നു.
കാർഡിയാക് സർജൻ, രാമകാന്ത പാണ്ട, മുൻ മുംബൈ പോലീസ് കമ്മീഷണർ അരൂപ് പട്നായിക് എന്നിവരോടൊപ്പം ടാറ്റാ മെമ്മോറിയൽ ഹോസ്പിറ്റലിൽ കാൻസർ ചികിത്സയ്ക്കായി വരുന്ന രോഗികൾക്കായി കൊണാർക്ക് കാൻസർ ഫൌണ്ടേഷൻ രൂപീകരിച്ചു, അതിലൂടെ ഒരു രോഗിക്ക് ഒരു ലക്ഷം രൂപ വരെ സാമ്പത്തിക സഹായം നൽകി. പരിചാരകർക്ക് ഭക്ഷണവും പാർപ്പിടവും കണ്ടെത്തൽ, മറ്റ് സ്വമേധയാ ഉള്ള സഹായം നൽകുക, രക്തം ശേഖരിക്കുക, ദാനം ചെയ്യുക, മരുന്നുകൾ, പ്രോസ്റ്റസിസ് എന്നിവ പോലുള്ള ലോജിസ്റ്റിക്കൽ പിന്തുണ എന്നിവയെല്ലം നടത്തിയിരുന്നു. തുടക്കം മുതൽ പതിനായിരത്തോളം രോഗികൾക്കും അവരുടെ കുടുംബങ്ങൾക്കും ഇതിന്റെ പ്രയോജനം ലഭിച്ചു.
പൊതു-സ്വകാര്യ മേഖലകളിൽ നിന്നുള്ള (40 വയസ്സിന് താഴെയുള്ള) യുവ ന്യൂറോ സർജൻമാരുടെയും പൊതുമേഖലയിൽ നിന്നുള്ള മുതിർന്ന ന്യൂറോ സർജനുകളുടെയും വിദേശ ഫെലോഷിപ്പുകൾക്ക് ധനസഹായം നൽകുന്നതിനായി അദ്ദേഹം ബൈദ്യനാഥ് ന്യൂറോ സർജറി ചാരിറ്റബിൾ ട്രസ്റ്റ് ആരംഭിച്ചു.
അവലംബം
വർഗ്ഗം:മഹാരാഷ്ട്രയിൽ ജനിച്ചവർ വർഗ്ഗം:ഒഡീഷയിൽ നിന്നുമുള്ളവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1953-ൽ ജനിച്ചവർ വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
കൊച്ചുകലുങ്ക്
കൊല്ലം, തിരുവനന്തപുരം ജില്ലകളുടെ അതിർത്തി പങ്കിടുന്ന തിരുവനന്തപുരം ജില്ലയിലെ ഒരു ഗ്രാമമാണ് കൊച്ചുകലുങ്ക്.
പശ്ചിമഘട്ട മലനിരകളുടെ താഴ്വരയിലെ പ്രകൃതി മനോഹാരിത ഈ ഗ്രാമത്തെ വശ്യമനോഹരമാക്കുന്നു. തിരുവനന്തപുരം, കൊല്ലം, തമിഴ്നാട്ടിലെ ചെങ്കോട്ട എന്നീ നഗരങ്ങളിൽനിന്ന് തുല്യ ദൂരമാണ് ഈ ഗ്രാമത്തിലേക്ക്. 52 കിലോമീറ്റർ. തിരുവനന്തപുരം - ചെങ്കോട്ട റോഡായ സ്റ്റേറ്റ് ഹൈവേ രണ്ട് ഈ ഗ്രാമത്തിലൂടെ കടന്നുപോകുന്നു. തിരുവനന്തപുരത്തുനിന്ന് നെടുമങ്ങാട്, പാലോട്, മടത്തറ വഴിയും കൊല്ലത്തുനിന്ന് പാരിപ്പള്ളി, നിലമേൽ, കടയ്ക്കൽ, മടത്തറ വഴിയും ചെങ്കോട്ടനിന്ന് ആര്യങ്കാവ്, തെന്മല, കുളത്തുപ്പുഴ വഴിയും കൊട്ടാരക്കരനിന്ന് ആയൂർ, അഞ്ചൽ, കുളത്തുപ്പുഴ വഴിയും പുനലൂരിൽനിന്ന് അഞ്ചൽ കുളത്തൂപ്പുഴ വഴിയും ഈ ഗ്രാമത്തിൽ എത്താൻ കഴിയും. പാലോട്, കടയ്ക്കൽ പൊലീസ് സ്റ്റേഷൻ അതിർത്തികളും ചിതറ, പെരിങ്ങമ്മല പഞ്ചായത്ത് അതിരുകളും കൊട്ടാരക്കര, നെടുമങ്ങാട് താലൂക്കുകളുടെ അതിർത്തികളും ഈ ഗ്രാമം പങ്കിടുന്നു. ആറ്റിങ്ങൽ, കൊല്ലം ലോക്സഭ മണ്ഡലങ്ങളും ചടയമംഗലം, വാമനപുരം മണ്ഡലങ്ങളും ഈ ഗ്രാമത്തെ വീതം വെക്കുന്നു. രണ്ടായിരത്തോളം ആളുകൾ ഈ ചെറുഗ്രാമത്തിൽ താമസിക്കുന്നുണ്ട്്. ഈ ഗ്രാമത്തോടൊട്ടി ഇരട്ടപെട്ടറ്റതുപോലെ കിടക്കുന്ന ഗ്രാമമാണ് അരിപ്പ.
കൽക്കി (വാരിക)
ഒരു തമിഴ് വാരികയാണ് കൽക്കി. 1941ൽ സ്വാതന്ത്ര്യസമര സേനാനിയും എഴുത്തുകാരനുമായിരുന്ന കൽക്കി കൃഷ്ണമൂർത്തിയാണ് ഈ വാരിക സ്ഥാപിച്ചത്. കൽക്കി കൃഷ്ണമൂർത്തി രചിച്ച പൊന്നിയിൽ ശെൽവൻ, ശിവകാമിയിൻ ശപഥം എന്നീ നോവലുകൾ ആദ്യമായി അച്ചടിച്ചു വന്നത് കൽക്കി വാരികയിലാണ്. കൃഷ്ണമൂർത്തി തന്നെയായിരുന്നു ഈ വാരികയുടെ ആദ്യ എഡിറ്റർ. ചെന്നൈയിൽ നിന്നാണ് കൽക്കി പ്രസിദ്ധീകരിക്കുന്നത്.
പുറം കണ്ണികൾ
വർഗ്ഗം:വാരികകൾ
ബ്ലാക്ക്ഫൂട്ട് നദി
അമേരിക്കൻ ഐക്യനാടുകളിലെ സംസ്ഥാനമായ ഐഡഹോയിലെ സ്‌നേക്ക് നദിയുടെ പോഷകനദിയാണ് ബ്ലാക്ക്ഫൂട്ട് നദി. ഡയമണ്ട് ക്രീക്കിന്റെയും ലെയ്ൻസ് ക്രീക്കിന്റെയും സംഗമസ്ഥാനത്ത് രൂപപ്പെടുന്ന ഇത് 135 മൈൽ (217 കിലോമീറ്റർ) സഞ്ചരിച്ച് സ്നേക്ക് നദിയിലേയ്ക്കു പതിക്കുന്നു. കൊളംബിയ നദീതടത്തിന്റെ ഭാഗമാണ് ഈ നദി.
ബ്ലാക്ക്ഫൂട്ട് നദിയുടെ നീർത്തടം ഏകദേശം 1,097 ചതുരശ്ര മൈൽ (2,841 ചതുരശ്ര കിലോമീറ്റർ) ആണ്.
ഓക്‌സിടെട്രാസൈക്ലിൻ
സ്ട്രെപ്റ്റോമൈസസ്‌ റൈമോസസ്‌ എന്ന സൂക്ഷ്‌മാണു ഉത്‌പാദിപ്പിക്കുന്ന, ഇളം മഞ്ഞനിറത്തോടുകൂടിയതും കയ്‌പുരസമുള്ളതുമായ ഒരു ആന്റിബയോട്ടിക്‌ പദാർഥമാണ് ഓക്‌സിടെട്രാസൈക്ലിൻ. ടെറാമൈസിൻ, ഹൈഡ്രാക്‌സി ടെട്രാസൈക്ലിൻ എന്നീ പേരുകളിലും ഇതറിയപ്പെടുന്നു. 1950-ൽ ഫിൻലേയും സഹപ്രവർത്തകരും ചേർന്നാണ് ആദ്യമായി ഇതു വേർതിരിച്ചെടുത്തത്‌. ടെട്രാസൈക്ലിൻ, ക്ലൊർടെട്രാ സൈക്ലിൻ തുടങ്ങിയ ആന്റിബയോട്ടിക്കുകളുമായി പ്രവർത്തനത്തിലും ഘടനയിലും ഇതിനു സാമ്യമുണ്ട്‌. വളരെ വിപുലമായ അണുനാശകശക്തിയുള്ള ആന്റിബയോട്ടിക്കാണിത്‌.
ഉപയോഗങ്ങൾ
വായിൽക്കൂടി കഴിക്കാവുന്ന ഈ ആന്റിബയോട്ടിക്‌ ചില സാഹചര്യങ്ങളിൽ പേശികളിൽക്കൂടിയുള്ള കുത്തിവയ്‌പായും നൽകുന്നു. വളരെ എളുപ്പത്തിൽ ശരീരത്തിലേക്ക്‌ ആഗിരണം ചെയ്യപ്പെടാനും കൂടുതൽസമയം തങ്ങിനില്‌ക്കാനും ഇതിനു കഴിവുണ്ട്‌. ന്യുമോണിയ, ഗൊണോറിയ, ടൈഫസ്‌, ടോൺസിലൈറ്റിസ്‌, വില്ലൻചുമ, നേത്രരോഗങ്ങൾ എന്നിവയുടെ ചികിത്സയ്‌ക്ക്‌ ഈ ആന്റിബയോട്ടിക്‌ ഉപയോഗിക്കുന്നു.
പാർശ്വഫലങ്ങൾ
ഓക്‌സിടെട്രാസൈക്ലിന് പൊതുവേ ദോഷഫലങ്ങൾ കുറവാണ്. എങ്കിലും തുടർച്ചയായുള്ള ഇതിന്റെ ഉപയോഗം കുടലിൽ സ്വാഭാവികമായുള്ള ബാക്‌റ്റീരിയയുടെ നാശത്തിനു കാരണമാകുന്നു. തന്മൂലം ചില കുമിൾരോഗങ്ങൾക്ക്‌ കാരണമാകുന്നു.
അവലംബം
വർഗ്ഗം:ആന്റിബയോട്ടിക്കുകൾ
രാജ സൽബൻ
രണ്ടാം നൂറ്റാണ്ടിൽ ഇന്ത്യ ഉപഭൂഖണ്ഡത്തിൽ ജീവിച്ചിരുന്ന ഒരു രാജവാണ് രാജ സൽബൻ. രാജ സൽവാൻ എന്ന പേരിലും ഇദ്ദേഹം അറിയപ്പെടുന്നുണ്ട്. ഇന്നത്തെ പാകിസ്താനിലുള്ള സിയാൽകോട്ട് കോട്ട സ്ഥാപിച്ചത് ഇദ്ദേഹമാണെന്നാണ് വിശ്വസിക്കുന്നത്.
റാണി ലൂന ചുംബ, റാണി ഇച്ചിറാൻ എന്നീ രണ്ട് ഭാര്യമാരായിരുന്നു സൽബൻ രാജാവിന്. റാണി ലൂന ചുംബ ജമ്മുവിൽ നിന്നുള്ള ഒരു താഴ്ന്ന ജാതിയിൽ നിന്നുള്ള സ്ത്രീയായിരുന്നു. റാണി ഇച്ചിറാൻ സിയാൽകോട്ട് ജില്ലയിലെ ഉഗോകി നഗരത്തിന് അടുത്തുള്ള റോറാസ് ഗ്രമത്തിൽ നിന്നുള്ള മധ്യവർഗ്ഗ കുടുംബത്തിൽ നിന്നുള്ള അംഗമായിരുന്നു.
ആദ്യ ഭാര്യയായ റാണി ഇച്ചിറയോട് രാജാവിന് ഏറെ ബഹുമാനവും സ്‌നേഹവുമായിരുന്നു. അവർക്ക് വേണ്ടി സിയാൽകോട്ടിൽ സൽബൻ രാജാവ് ഒരു ആകർഷകമായ കൊട്ടാരം പണിതീർത്തിരുന്നു. ഒമ്പത് ചതുരശ്ര മയിൽ ( 23 ചതുരശ്ര കിലോ മീറ്റർ) സ്ഥലത്തായിരുന്നു കൊട്ടാരം പണിതത്. ഗ്രീസിൽ നിന്നുള്ള വാസ്തുശില്പികളാണ് കൊട്ടാരത്തിന്റെ നിർമ്മാണവും രൂപകൽപ്പനയും നിർവ്വഹിച്ചത്. രാജകൊട്ടാരത്തിൽ നിന്ന് റാണി ഇച്ചിറാന്റെ കൊട്ടാരത്തിലേക്ക് മികച്ച റോഡുകൾ നിർമ്മിച്ചിരുന്നു. റാണി ഇച്ചിറാന്റെ കൊട്ടാരത്തിന്റെ പണി പൂർത്തിയായതോടെ അവൾ ഒരു കുഞ്ഞിന് ജന്മം നൽകി. രാജ സൽബാന്റെ ആദ്യത്തെ കുഞ്ഞായിരുന്നു അത്. പ്രദേശത്തെ ജ്യോത്സ്യൻമാർ കുഞ്ഞിന് പുരൻ എന്ന് പേരിട്ടു.
അവലംബം
വർഗ്ഗം:ഇന്ത്യാചരിത്രം
ലൂയിസ് റിച്ചാർഡ്സൺ
രാഷ്ട്രമീമാംസശാസ്ത്ര വിദഗ്ദ്ധയും പ്രൊഫസറുമാണ് ലൂയിസ് റിച്ചാർഡ്സൺ (ജ: 8 ജൂൺ 1958- അയർലൻഡ്)ഇപ്പോൾ സെന്റ് ആൻഡ്രൂസ് യൂണിവേഴ്‌സിറ്റിയിൽ വൈസ് ചാൻസലറും പ്രിൻസിപ്പലുമായി സേവനമനുഷ്ഠിക്കുന്ന റിച്ചാർഡ്‌സൺ ഹാർവാർഡ് യൂണിവേഴ്‌സിറ്റിയിൽ സീനിയർ പോസ്റ്റിൽ സേവനമനുഷ്ഠിച്ചിട്ടുണ്ട്. ഓക്‌സ്‌ഫഡ് യൂണിവേഴ്‌സിറ്റി യുടെ 785 വർഷത്തെ ചരിത്രത്തിനിടയിൽ ആദ്യമായി സർവ്വകലാശാലയുടെ തലപ്പത്ത് എത്തുന്ന വനിതാ ചാൻസലറും ലൂയിസ് റിച്ചാർഡ്സൺ ആണ്.
അക്കാദമിക രംഗത്ത്
ട്രിനിറ്റി കോളേജ്, ഡബ്ലിൻ, കാലിഫോർണിയ യൂണിവേഴ്‌സിറ്റി, ലോസ് ആഞ്ചലസ് യൂണിവേഴ്‌സിറ്റി എന്നിവിടങ്ങളിൽ ബിരുദവും ബിരുദാനന്തരബിരുദവും സ്വന്തമാക്കിയ റിച്ചാർഡ് 2009-ലാണ് സെന്റ് ആൻഡ്രൂസിൽ വൈസ് ചാൻസലറാകുന്നത്. റിച്ചാർഡിന്റെ അക്കാദമിക് വൈദഗ്ദ്ധ്യംതീവ്രവാദഭീഷണിയും അതുസംബന്ധിച്ച സുരക്ഷകളെയും സംബന്ധിച്ചാണ്. സെപ്റ്റംബർ പതിനൊന്ന് ആക്രമണത്തിന്റെ പശ്ചാത്തലത്തിൽ വാട്ട് ടെററിസ്റ്റ് വാണ്ട് എന്ന പേരിൽ ഒരു ഗ്രന്ഥരചനയും ഇവർ നടത്തിയിട്ടുണ്ട്. തീവ്രവാദത്തെ കുറിച്ചും അതിന്റെ ഭീകരതയെ കുറിച്ചും നിരവധി പുസ്തകങ്ങളിലും പ്രസിദ്ധീകരണങ്ങളിലും നിരവധി ലേഖനങ്ങൾ ലൂയിസ് പ്രസിദ്ധപ്പെടുത്തിയിട്ടുമുണ്ട്.
അവലംബം
വർഗ്ഗം:വിദ്യാഭ്യാസപ്രവർത്തകർ വർഗ്ഗം:1958-ൽ ജനിച്ചവർ
സൂചിയും നൂലും
ലഘുചിത്രം|കവർ മലയാള സിനിമയിലെ ഹാസ്യ താരമായ ഇന്ദ്രൻസിന്റെ ഓർമ്മക്കുറിപ്പുകളടങ്ങിയ പുസ്തകമാണ് 'സൂചിയും നൂലും'. ഒരു സാധാരണ തയ്യൽക്കാരനിൽ നിന്ന് അറിയപ്പെടുന്ന ചലച്ചിത്രനടനായി മാറിയ കഥ പറയുന്നതോടൊപ്പം ഒരു കാലഘട്ടത്തിന്റെ ചരിത്രംകൂടി ഓർത്തെടുക്കുന്നതാണ് ഈ പുസ്തകത്തിലെ ഉള്ളടക്കം. സ്വന്തം ശരീരത്തെക്കുറിച്ച് അപകർഷതാബോധമുള്ള, അമ്മയുടെ കണ്ണീരിലും അച്ഛന്റെ മൗനത്തിലും ചങ്കുപിടഞ്ഞിരുന്ന, ദാരിദ്ര്യം പന്ത്രണ്ടാം വയസ്സിൽ തയ്യൽക്കാരനാക്കിയ സുരേന്ദ്രനെയാണ് പുസ്തകത്തിൽ നമുക്ക്കാണാൻ കഴിയന്നത്. ഈ പുസ്തകത്തിൽ തന്റെ ഉയർച്ചയ്ക്ക് കാരണക്കാരായ ഓരോരുത്തരെയും ഇന്ദ്രൻസ് ഓർത്തെടുക്കുന്നു.
ഗുർബചൻ സിംഗ് ഭുള്ളർ
പഞ്ചാബി ചെറുകഥാകൃത്താണ് ഗുർബചൻ സിംഗ് ഭുള്ളർ(ജ:18, 1937- പിതോ- ബതിൻഡ) ആഗ്നി കലാശ് എന്ന ചെറുകഥാ സമാഹാരം സാഹിത്യ അക്കാദമി പുരസ്ക്കാരത്തിനു അർഹമായി. എന്നാൽ കൽബുർഗിവധത്തിൽ പ്രതിഷേധിച്ച് പുരസ്ക്കാരം മറ്റു പഞ്ചാബി എഴുത്തുകാർക്കൊപ്പം തിരികെ നൽകുകയുണ്ടായി.
സൂചിയും നൂലും
ഷംസുദ്ദീൻ കുട്ടോത്ത് ആണ് ഈ പുസ്തക രചനയ്ക്ക് ഇന്ദ്രൻസിനെ സഹായിച്ചത്. ഡി.സി ബുക്സ് പ്രസിദ്ധീകരിച്ച, 95 രൂപ വിലയുള്ള പുസ്തകത്തിന്റെ ആദ്യ പതിപ്പ് 2016 ഒക്ടോബർ മാസംപുറത്തിറങ്ങി.
ഗുർബചൻ സിംഗ് ഭുള്ളർ
അവലംബം
വർഗ്ഗം:പഞ്ചാബി ഗദ്യസാഹിത്യകാരന്മാർ
സൂചിയും നൂലും
അവലംബം
വർഗ്ഗം:ആത്മകഥകൾ
മഞ്ചു റെ
മഞ്ചു റെ  ഒരു ഇന്ത്യൻ മോളിക്ക്യൂലാർ എൻസിമോളജി ശാസ്ത്രജ്ഞയും, കാൻസർ ബയോകെമിസ്റ്റുമാണ്.ആന്റി കാൻസെർ മരുന്നുകൾ നിർമ്മിക്കുന്നതിലും,സെല്ലുകളുടെ വ്യത്യസ്ത പ്രവർത്തനങ്ങളെകുറിച്ച് മനസ്സിലാക്കുന്നതിലും വലിയ സംഭാവനകളും  മഞ്ചു നൽകിയിട്ടുണ്ട്. ട്യൂമർ ബയോകെമിസ്റ്റ്രി, മോളിക്ക്യൂലാർ എൻസിമോളജി എന്നിവ അവരുടെ ഇഷ്ടവിഷയങ്ങളാണ്.
ജീവചരിത്രം
169 -ൽ ഫിസിയോളജിയിലെ എം.എസ്.സി ഡിഗ്രിയോടേയും, 1975-ല്ഡ ബയോകെമിസ്റ്റ്രിയിൽ പി.എച്ച്.ഡി യുമെടുത്താണ് റെ കൽക്കട്ടാ യൂണിവേഴ്സിറ്റിയിൽ നിന്ന് പുറത്തിങ്ങിയത്.അവർ തന്റെ ഒദ്യോഗിക ജീവിതം ബയോകെമിസ്റ്റ്രിയുടെ ഡിപ്പാർട്ട്മെന്റിൽ നിന്നും, ഇന്ത്യൻ അസോസിയേഷൻ ഓഫ് കൾട്ടിവേഷൻ ഓഫ് സൈൻസിൽ നിന്നും തുടങ്ങുകയും,ഒരു പ്രൊഫസറായി തീരുകയും ചെയ്തു.ബോസ് ഇൻസ്റ്റിറ്റ്യൂട്ടിന്റെ കൗൺസിൽ ഓഫ് സൈന്റിഫിക് ആന്റ് ഇന്ഡസ്റ്റ്രിയൽ റിസെർച്ചിലെ (സി.എസ്.ഐ.ആർ) ഔദ്യോഗിക വിരമനത്തിനു ശേഷവും പൂർവ്വ പദവി ബഹുമതിയായി ലഭിച്ച ഒരു സൈന്റിസ്റ്റാണ് റെ. റേ ബയോകെമിസ്റ്റ്രിയുടെ ഡിപ്പാർട്ട്മെന്റിലും, ഇന്ത്യൻ അസോസിയേഷൻ ഫോർ ദി കൾട്ടിവേഷൻ സൈൻസിനുമായി ജോലി ചെയ്യുമ്പോഴുള്ള അവരുടെ റിസർച്ചുകൾ വളരെ കാലം നീണ്ടു നിന്നവയായിരുന്നു. ജാദവ്പൂരിലെ ഒരു കൂട്ടം ശാസ്ത്രജ്ഞന്മാരുടേയും, ഡോക്ട്രമാ‍രുടേയും സംഗമത്തിൽ കാൻസർ ചികിത്സയ്ക്കായുള്ള മരുന്ന് നിർമ്മിക്കാനായുള്ള ഒരു ഉത്തേജം റേയ്ക്ക് ലഭിച്ചു. ബോസ് ഇൻസ്റ്റിറ്റ്യൂട്ടിൽ വച്ചുതന്നെ അവർമൃഗങ്ങളിലെ ടോക്സിലോയളജിയെ കുറിച്ച് പഠിക്കുകയും, കാൻസർ രോഗികൾക്കായി മെത്തിൽഗ്ലിയോക്സൽ പ്രധാന വസ്തുവായി എടുത്തുകൊണ്ട് ആന്റികാൻസർ ഫോർമുല നിർമ്മിക്കുയും ചെയ്തു.ഈ മരുന്ന് ആദ്യത്തെ മൂന്ന് ഗ്രൂപ്പുകളിലായി പരീക്ഷിച്ചു, ആദ്യത്തെ ഗ്രൂപ്പിൽ 24 പേരായിരുന്നു ഉണ്ടായിരുന്നത്, അവരെ 14 മാസത്തേക്ക് നിരീക്ഷണ വിദേയരാക്കുകയും ചെയ്തു.40 പേരടങ്ങുന്ന 40 പേരെ നിരീക്ഷണവിധേയരാക്കിയത് 60 മാസത്തേക്കാണ്, പിന്നീട് മൂന്നാമത്തെ ഗ്രൂപ്പിലെ 23 പേരെ അവസാനത്തെ 42 മാസവും നിരീക്ഷിച്ചു. അവസാനമായി ഈ മരുന്ന് വിഷാംശമില്ലാത്തതാണെന്ന് തെളിയിക്കപ്പെട്ടു.
അവാർഡുകൾ
1975-ൽ ഇന്ത്യൻ നാഷ്ണൽ സൈൻസ് അക്കാദമിയിൽ നിന്ന് മഞ്ചു ബയോളജിക്കൽ സൈൻസിൽ യങ്ങ് സൈന്റിസ്റ്റ് മെഡൽ നേടി. കൂടാതെ ശാസ്ത്രത്തിന്  ശാന്തി സ്വരൂപ് ബത്നാഗർ പുരസ്കാരവും, ബയോളജിക്കൽ സൈൻസിന് 1989-ൽ ടെക്ക്നോളജി ശാന്തി സ്വരൂപ് ബത്നാഗർ പുരസ്കാരവും നേടി.
ഇപ്പോഴത്തെ റിസർച്ചുകൾ
മോളിക്ക്യൂലാർ എൻസിമോളജി, കാൻസർ ബയോ കെമിസ്റ്റ്രി
ഭാവി റിസർച്ചുകൾ
സെല്ലുകളുടെ വ്യത്യസ്തപരമായ പ്രവർത്തനത്തിന്റെ നിരീക്ഷണവും, കാൻസറിനെതിരേയുള്ള മരുന്നിന്റെ നിർമ്മാണം.
പ്രസാധനങ്ങൾ
മഞ്ചു, സ്വന്തമായും, മറ്റു എഴുത്തുകാരുമായി ഒരുമിച്ചും ഒരുപാട് ശാസ്ത്ര ലേഖനങ്ങൾ എഴുതിയിട്ടുണ്ട്. അതിൽ ചിലത് താഴെകൊടുക്കുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ശാസ്ത്രജ്ഞർ വർഗ്ഗം:1947-ൽ ജനിച്ചവർ വർഗ്ഗം:ഇന്ത്യൻ ജൈവശാസ്ത്രജ്ഞർ
കോറിയോകാർസിനോമ
ഭ്രൂണാവസ്ഥയിൽ മറുപിള്ളയിൽ ഉണ്ടാകുന്ന അർബുദകാരിയായ മുഴകളാണ് കോറിയോകാർസിനോമ എന്നറിയപ്പെടുന്നത്. ഇംഗ്ലീഷ്:Choriocarcinoma. രക്തത്തിലൂടെ ശ്വാസകോശങ്ങളിലേയ്ക്ക് വ്യാപിക്കാൻ കഴിവുള്ളവയാണിത്. ഇതിന്റെ ജേം സെൽ ട്യൂമറുകളുടെ വിഭാഗത്തിൽ പെടുത്തിയിട്ടുമുണ്ട്. ചിലപ്പോൾ അണ്ഡാശയത്തിലും വൃഷണങ്ങളിലും കാണപ്പെടാറുണ്ട്.
കാരണങ്ങൾ
താഴെപ്പറയുന്ന കാരണങ്ങൾ കോറീയോകാർസിനോമ വരുന്നതിനു മുൻപായി കാണപ്പെടുന്നു
ഏഷ്യൻ ചേർക്കാട
അപൂർവമായി കാണപ്പെടുന്നതും വംശനാശ ഭീക്ഷണി നേരിടുന്നതുമായ ഒരിനം ഇടത്തരം വലിയ വാഡർ പക്ഷിയാണ് ഏഷ്യൻ ചേർക്കാട - Asian dowitcher. ദേശാടന സ്വഭാവമുള്ള ഇവ റഷ്യ, ചൈന എന്നിവിടങ്ങളിൽ പ്രജനനം നടത്തുകയും തെക്കു കിഴക്കൻ ഏഷ്യ മുതൽ ഓസ്ട്രേലിയ വരെയുള്ള രാജ്യങ്ങളിലേക്കു സഞ്ചരിക്കുകയും ചെയ്യുന്നു. ആവാസ വ്യവസ്ഥയിലേക്കുള്ള മനുഷ്യന്റെ കടന്നുകയറ്റവും കാലാവസ്ഥാ വ്യതിയാനവും ഇവയുടെ പ്രജനനത്തെ ബാധിക്കുകയും തന്മൂലം ലോകത്ത് ഇപ്പോൾ ഏകദേശം 23,000 ത്തിൽ താഴെ എണ്ണമായി കുറയുകയും ചെയ്തു.
അവലംബം
വർഗ്ഗം:ഏഷ്യയിലെ പക്ഷികൾ വർഗ്ഗം:തീരദേശ പക്ഷികൾ
എൻ.കെ. ഐ. ദേശീയോദ്യാനം
'''എൻ.കെ. ഐ. ദേശീയോദ്യാനം''', തെക്കുകിഴക്കൻ കാമറൂണിലെ കിഴക്കൻ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനത്തിന് ഏറ്റവും അടുത്തുള്ള നഗരങ്ങൾ യോക്കാഡൂമ, മോളോണ്ടൌ, ലോമീ എന്നിവയാണ്. അതിനപ്പുറം ഉൾനാടൻ മേഖലയാണ്. ഈ ദേശീയോദ്യാനത്തിൻറെ അനതിവിദൂരമായ നിലനിൽപ്പുകാരണം "the last true wilderness" എന്നു വിളിക്കപ്പെടുന്നു.
അവലംബം
വർഗ്ഗം:കാമറൂണിലെ ദേശീയോദ്യാനങ്ങൾ
ചാരമരപ്പൊട്ടൻ
ചാരമരപ്പൊട്ടൻ   (Cinereous tit - Parus cinereus ). പച്ചമരപ്പൊട്ടനേക്കാൾ ചുറുചുറുക്കുള്ള പക്ഷിയായ ചാരമരപ്പൊട്ടൻ പലപ്പോഴും മറ്റുതരം പക്ഷികളോടൊപ്പം ഇര തേടാറുണ്ട്. ഈ ചെറുപക്ഷിയുടെ ആഹാരം ചെറുവണ്ടുകളും, പുഴുക്കളും, പാറ്റകളും മറ്റുമാണ്.ref name=BoK_Book/>
നിറം
പേരു സൂചിപ്പിയ്ക്കുന്നതുപോലെ ചാരമരപ്പൊട്ടനു ഭസ്മത്തിന്റെ നിറമാണ്. തല, കഴുത്തിന്റെ പാർശ്വങ്ങൾ, താടി എന്നിവയ്ക്ക് കറുപ്പു നിറമാണ്. ഇതിനു നടുക്ക് കവിളിൽ ഒരു വെള്ളപ്പൊട്ടുള്ളത് നല്ലതുപോലെ തെളിഞ്ഞുകാണും. കറുത്ത ചിറകിനു നടുക്കു കുറുകെ ഒരു വെള്ളപ്പട്ടയുണ്ട്. വാലിന്റെ നടുക്കുള്ള തൂവലുകൾ കറുപ്പും, ഇരുവശത്തുമുള്ളവ വെള്ളയുമാണ്.ref name=BoK_Book/>
അവലംബം
വർഗ്ഗം:കേരളത്തിലെ പക്ഷികൾ വർഗ്ഗം:കുരുവികൾ
ശൂരനാട് കലാപം
1949 ഡിസംബർ 31 ന് കൊല്ലം ജില്ലയിലെ ശൂരനാട് നടന്ന ഒരു കാർഷിക കലാപമാണ് ശൂരനാട് സംഭവം അഥവാ ശൂരനാട് കലാപം. ആർ. ശങ്കരനാരായണൻ തമ്പി, പുതുപ്പള്ളി രാഘവൻ, തോപ്പിൽ ഭാസി എന്നിവരാണ് ഈ കലാപത്തിനു നേതൃത്വം കൊടുത്തത്.
പശ്ചാത്തലം
ആധുനിക കേരള ചരിത്രിലെ ചുവന്ന ഏടാണ് ശൂരനാട് വിപ്ളവം. സ്വാതന്ത്രത്തിന് മുമ്പും പിമ്പും ജന്മി മാടമ്പിത്തം ഉഗ്രരൂപമായി ശൂരനാട്ട് നിലനിന്നിരുന്നു. ശൂരനാടിന്റെ ശ്വാസവും ചലനവും തന്റെ ആജ്ഞയിലാകണമെന്നായിരുന്നു ജന്മിത്തത്തിന്റെ നിലപാട്. ഒരുതരത്തിലും ജീവിക്കാൻ കഴിയാതെ വന്നതോടെ കർഷകരും കമ്യൂണിസ്റ്റുകാരും പ്രതികരിക്കാൻ നിർബന്ധിതരായി. അതോടെ കൊടിയ പീഡനങ്ങളുടെയും അക്രമങ്ങളുടെയും നാടായി ശൂരനാട് മാറി. ഉള്ളന്നൂർ കുളത്തിൽ നിന്നും മീൻ പിടിച്ചെന്ന് ആരോപിച്ച് കിഴക്കിട ഏലായിൽ 1949 ഡിസംബർ 31ന് പോലീസും തെന്നില ജന്മിമാരുടെ ഗുണ്ടകളും ചേർന്ന് കമ്മ്യൂണിസ്റ്റുകാരെ ആക്രമിച്ചു. ഗത്യന്തരമില്ലാതെയുള്ള കമ്യൂണിസിറ്റുകാരുടെ പ്രതിരോധത്തിൽ  പോലീസുകാർക്ക് ജീവൻ നഷ്ടമായി. സംഭവത്തെ തുടർന്ന് അന്നത്തെ മുഖ്യമന്ത്രി പറവൂർ ടി കെ നാരായണപിള്ള 1950 ജനുവരി ഒന്നിന് 'ശൂരനാട് എന്നൊരു നാടിനി വേണ്ട' എന്നു പ്രഖ്യാപിച്ചു. കമ്യൂണിസ്റ്റ് പാർട്ടിക്ക് നിരോധനം ഏർപ്പെടുത്തി. തുടർന്ന് ശൂരനാട്ട് കൂടുതൽ പോലീസെത്തി നരനായാട്ട് തുടങ്ങി. ഗ്രാമത്തിലെ സ്ത്രീകളും കുട്ടികളും വൃദ്ധരുമടക്കം ക്രൂര പീഡനങ്ങൾക്കിരയായി. കമ്മ്യൂണിസ്റ്റുകാരുടെ വീടുകൾ തകർത്തു. തോപ്പിൽ ഭാസി, തണ്ടാശ്ശേരി രാഘവൻ, ആർ ശങ്കരനാരായണൻ തമ്പി, അയണിവിള കുഞ്ഞുപിള്ള ചേലക്കാട്ടേത്ത് കുഞ്ഞിരാമൻ തുടങ്ങി 24പേരെ പ്രതികളാക്കി പോലീസ് കേസെടുത്തു. പ്രതികളെല്ലാം ജനുവരി 17ന് ഒളിവിൽ പോയി. സബ് ഇൻസ്പെക്ടറുടെ നേതൃത്വത്തിൽ ഒരു സംഘം  പോലീസുകാർ ശൂരനാട് പായ്ക്കാലിൽ വീട്ടിൽ ഗോപാലപിള്ളയെയും പരമേശ്വരൻ പിള്ളയെയും അന്വേഷിച്ചെത്തി. സ്ത്രീകളും കുട്ടികളും മാത്രമായിരുന്നു വീട്ടിൽ. എസ്ഐ രണ്ടര  വയസുള്ള  പെൺകുഞ്ഞിനെ കാലിൽ തൂക്കിയെടുത്ത്  തൊട്ടടുത്ത കുളത്തിലേക്ക് പോയി  തലകീഴായി പിടിച്ച് വെള്ളത്തിൽ മുക്കി. പ്രാണവേദനയിൽ പിടഞ്ഞ കുഞ്ഞിനെ ഉയർത്തിപിടിച്ചിട്ട് അമ്മയോട് ഗൃഹനാഥൻ എവിടെ എന്നാക്രോശിച്ചു. അലറിക്കരഞ്ഞ് അറിയില്ലെന്ന് യാചിക്കുമ്പോഴും എസ്ഐ കുഞ്ഞിനെ വെള്ളത്തിൽ മുക്കി ക്രൂര വിനോദം തുടർന്നുകൊണ്ടിരുന്നു. ഇത് ശൂരനാട്ട് അരങ്ങേറിയ പൊലീസിന്റെ ക്രൂര പീഡന മുറകളിൽ ഒന്നുമാത്രം. ഒളിവിൽപോയ തണ്ടാശേരി രാഘവൻ അടൂർ പോലീസിന്റെ പിടിയിലായി. കൊടിയ പീഡനങ്ങളെ തുടർന്ന് തണ്ടാശേരി രാഘവൻ ജനുവരി 18ന് പോലീസ് ക്യാമ്പിൽ രക്തസാക്ഷിയായി. ഈ ദിനമാണ് ശൂരനാട് രക്തസാക്ഷി ദിനമായി ആചരിച്ചു വരുന്നത്. തുടർന്ന് കളക്കാട്ടുതറ പരമേശ്വരൻ നായർ, പായിക്കാലിൽ ഗോപാലപിള്ള, മഠത്തിൽ ഭാസ്കരൻ നായർ, കാഞ്ഞിരപ്പള്ളി വടക്ക് പുരുഷോത്തമക്കുറുപ്പ് എന്നീ സമര നേതാക്കളും രക്തസാക്ഷികളായി. ശൂരനാട് സംഭവത്തിലെ പ്രതികൾക്ക് കൊല്ലം സെഷൻസ് കോടതി 75 വർഷം തടവ് ശിക്ഷ വിധിച്ചു. ഐക്യ കേരളത്തിൽ 1957ൽ നടന്ന ആദ്യ തെരഞ്ഞെടുപ്പിൽ ശൂരനാട് സംഭവത്തിൽ പ്രതിയായി ജയിലിൽ കഴിഞ്ഞിരുന്ന ആർ. ശങ്കരനാരായണൻ തമ്പി മത്സരിച്ച് വിജയിച്ചു. ഇഎംഎസ്സിന്റെ നേതൃത്വത്തിൽ അധികാരത്തിൽവന്ന കമ്യൂണിസ്റ്റ് മന്ത്രിസഭയിൽ അദ്ദേഹം സ്പീക്കറായി. ഇത് ശൂരനാട് സംഭവത്തിന് ലഭിച്ച അംഗീകാരമായി. സർക്കാരിന്റെ ആദ്യ തീരുമാനങ്ങളിലൊന്ന് ശൂരനാട് സംഭവത്തിലെ പ്രതികളെ ജയിൽ മോചിപ്പിക്കുകയായിരുന്നു. 1957 ഏപ്രിൽ ഒമ്പതിന് അവർ ജയിൽ മോചിതരായി. തോപ്പിൽ ഭാസിയടക്കം ഒട്ടേറെപ്പേർ ഒളിവിൽ പോയി. ഒളിവിലായിരുന്ന സമയത്താണ്‌ "നിങ്ങളെന്നെ കമ്മ്യൂണിസ്റ്റാക്കി" എന്ന നാടകം ഭാസി എഴുതുന്നത്. സോമൻ എന്ന അപരനാമത്തിലായിരുന്നു അദ്ദേഹം നാടകം എഴുതിയത്. ഇതേ കാലഘട്ടമാണ് അദ്ദേഹത്തിന്റെ ഒളിവിലെ ഓർമ്മകൾ എന്ന ആത്മകഥയിൽ പ്രതിപാദിച്ചിട്ടുള്ളത്.
അവലംബം
വർഗ്ഗം:കൊല്ലം ജില്ലയിലെ കലാപങ്ങൾ
മയിലാടും കുന്ന്
കെ.എസ്.ആർ. മൂർത്തിയുടെ ബാനറിൽ ചിത്രകലാകേന്ദ്രം നിർമിച്ച മലയാളചലച്ചിത്രമാണ് മയിലാടും കുന്ന്. സെട്രൽ പിക്ചേഴ്സ് വിതരണം ചെയ്ത ഈ ചിത്രം 1972 ഏപ്രിൽ 28-ന് കേരളത്തിൽ പ്രദർശിപ്പിച്ചു തുടങ്ങി.
ആൽപൈൻ കൌണ്ടി, കാലിഫോർണിയ
ചരിത്രം
1864 മാർച്ച 16 നാണ് ഈ കൌണ്ടി സ്ഥാപിക്കപ്പെടുന്നത്. അക്കാലത്ത് ഈ മേഖലയിൽ വെള്ളി ഖനികൾ കണ്ടുപിടിച്ചിരുന്നു. കൌണ്ടിയുടെ പേര് സ്വിറ്റസർലാൻറിലെ ആൽപൈൻ പ്രദേശവുമായുള്ള സാദൃശ്യമാണ് ഈ പേരു നൽകാനുള്ള കാരണം. അമഡോർ, കലവെറാസ്, എൽ ഡൊറാഡോ, മോണോ, ട്യോലുമ്നെ തുടങ്ങിയ കൌണ്ടികളുടെ ഭാഗങ്ങൾ ചേർത്താണ് ഈ കൌണ്ടി രൂപീകിരിക്കപ്പെട്ടത്. കൌണ്ടി രൂപപ്പെടുന്ന കാലത്ത് ഇവിടെ ഏകദേശം  11,000 ജനങ്ങളുണ്ടായിരുന്നു. അക്കാലത്ത് കൌണ്ടിസീറ്റ് സിൽവർ മൌണ്ടൻ സിറ്റിയിൽ ആയിരുന്നു. വെള്ളിഖനികൾ ലാഭകരമല്ലാത്ത അവസ്ഥ വന്നുചേർന്നതോടെ ജനസംഖ്യ 1,200 ആയി കുറഞ്ഞു. 1875 ൽ കൌണ്ടിസീറ്റ് മാർക്ലിവില്ലെയിലേയ്ക്കു സ്ഥാനമാറ്റം നടത്തി. സിൽവർ റഷ് കാലത്തിനു ശേഷം കൌണ്ടിയിലെ സാമ്പത്തിക വ്യവസ്ഥ കൃഷി, മേച്ചിൽ പ്രദേശങ്ങളിൽ നിന്നുള്ള വരുമാനം, മരവ്യവസായം എന്നിവയെ ആശ്രയിച്ചായിരുന്നു. 1920 ൽ കൌണ്ടിയിലെ ജനസംഖ്യ 200 പേർ മാത്രമായിരുന്നു. 1960 കളിൽ ബീയർ വാലി, കിർക്ക് വുഡ് എന്നിവിടങ്ങളിലെ സ്കീയിങ് റിസോർട്ടുകളുടെ നിർമ്മാണത്തോടെ ജനസംഖ്യ ക്രമേണ ഉയർന്ന് ഇന്നത്തെ നിലയിലെത്തി.
ഭൂമിശാസ്ത്രം
ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം കൌണ്ടിയുടെ ആകെ വിസ്തീർണ്ണം 743 സ്ക്വയർ മൈലാണ് (1,920 km2). ഇതിൽ, 738 സ്ക്വയർ മൈൽ പ്രദേശം (1,910 km2) കരഭൂമിയും ബാക്കി 4.8 സ്ക്വയർ മൈൽ പ്രദേശം (12 km2) (0.7%) ജലവുമാണ്. ആൽപൈൻ കൌണ്ടിയുടെ 96 ശതമാനവും ഫെഡറൽ ഗവൺമെൻറ് ഉടമസ്ഥതയിലാണുള്ളത്.
·        സ്റ്റാനിസ്ലസ് ദേശീയ വനം (ഭാഗികം)
·        ടോയിയാബ് ദേശീയ വനം  (ഭാഗികം)
അവലംബം
വർഗ്ഗം:കാലിഫോർണിയയിലെ കൗണ്ടികൾ
കൊള്ള
സംഗീതം
ഷാൻ റഹ്മാനാണ് ഈ സിനിമയുടെ സംഗീതം ഒരുക്കിയിരിക്കുന്നത്.
റിലീസ്
Jun 9, 2023 ന് ചിത്രം തിയേറ്ററുകളിൽ റിലീസ് ചെയ്തു. ചിത്രത്തിന്റെ ഡിജിറ്റൽ അവകാശം മനോരമമാക്സ് സ്വന്തമാക്കി.
നിരൂപക സ്വീകരണം
"'കൊള്ള ' ഒരു ത്രില്ലറാണ്, ഒരു മുറുക്കിനെക്കാൾ കൂടുതൽ ട്വിസ്റ്റുകളുള്ള ഒരു മികച്ച കഥ ഉണ്ടായിരുന്നിട്ടും, ഒരിക്കലും അതിന്റെ പൂർണ്ണ ശേഷിയിൽ എത്തുന്നില്ല." എന്ന് ദ ഹിന്ദുവിലെ ശിൽപ നായർ ആനന്ദ് എഴുതി.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
കാതറിൻ വൈ. സ്പോംഗ്
ഒരു അമേരിക്കൻ വൈദ്യനും ശാസ്ത്രജ്ഞയുമാണ് '''കാതറിൻ വൈ. സ്പോംഗ്'''. അവർ മെറ്റേണൽ ഫെറ്റൽ വൈദ്യശാസ്ത്ര വിഭാഗത്തിന്റെ മേധാവിയും ടെക്‌സാസ് യൂണിവേഴ്‌സിറ്റി സൗത്ത് വെസ്‌റ്റേൺ മെഡിക്കൽ സെന്ററിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി ഡിപ്പാർട്ട്‌മെന്റിന്റെ പോൾ സി. മക്‌ഡൊണാൾഡ് ഡിസ്റ്റിംഗ്വിഷ്ഡ് ചെയറുമാണ്. ഇതിനുമുമ്പ്, അവർ 23 വർഷക്കാലം നാഷണൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്തിൽ ജോലി ചെയ്തിരുന്നു. അടുത്തിടെ ഡെപ്യൂട്ടി ഡയറക്ടറായി സേവനമനുഷ്ഠിച്ചു. മാതൃ-ശിശു ആരോഗ്യത്തിൽ സ്പോങ്ങ് ഒരു വിദഗ്ദ്ധനാണ്. പ്രത്യേകിച്ച് അകാലപ്രസവം, ഗർഭപിണ്ഡത്തിന്റെ സങ്കീർണതകൾ, കുട്ടികളുടെ ഫലങ്ങൾ മെച്ചപ്പെടുത്തൽ എന്നിവയിൽ. ഗർഭപിണ്ഡത്തിന്റെ പരിക്കുകൾ തടയാൻ സഹായിക്കുന്ന ന്യൂറോപ്രൊട്ടക്റ്റീവ് ഏജന്റുമാർക്ക് അവരുടെ പേരിൽ നിരവധി പേറ്റന്റുകൾ ഉണ്ട്. 2016-ൽ ബ്രസീലിൽ നടന്ന സമ്മർ ഒളിമ്പിക്‌സിൽ യു.എസ്. ഒളിമ്പിക് അത്‌ലറ്റുകളെ സിക്ക വൈറസ് ബാധിച്ചിട്ടുണ്ടോ എന്ന് നിരീക്ഷിക്കുന്ന ഒരു പഠനത്തിൽ സ്‌പോങും ഉൾപ്പെട്ടിരുന്നു. പ്രാതിനിധ്യം കുറഞ്ഞ ഗ്രൂപ്പുകളെ ഗവേഷണത്തിൽ ഉൾപ്പെടുത്തുന്നതിനുള്ള ശക്തമായ വക്താവാണ് അവർ.
ഹാസീന്ത്‌ മക്കൗ
മദ്ധ്യ കിഴക്കും തെക്കേ അമേരിക്കൻ സ്വദേശിയുമായ ഒരിനം തത്ത ആണ് ഹാസീന്ത്‌ മക്കൗ (Anodorhynchus hyacinthinus) അല്ലെങ്കിൽ ഹൈയാസിന്തിൻ മക്കൗ. ഏകദേശം 100 സെന്റിമീറ്റർ (3.3 അടി) നീളവും (തലയുടെ മുകളിൽ നിന്ന് നീണ്ട കൂർത്ത വാലിന്റെ അറ്റം വരെ) കാണപ്പെടുന്നു. മറ്റേതൊരു സ്പീഷിനേക്കാളിലും നീളം കൂടിയ സ്പീഷീസാണിത്. ഇത് ഏറ്റവും വലിയ മക്കൗവും പറക്കുന്ന പാരറ്റ് സ്പീഷിസുകളിൽ ഏറ്റവും വലുതും ആകുന്നു. ന്യൂസിലന്റിന്റെ പറക്കാത്ത കാകാപോ 3.5 കിലോ ഭാരം വരെ കാണപ്പെടുന്നു. സാധാരണയായി എളുപ്പം തിരിച്ചറിയപ്പെടുമെങ്കിലും അത് വളരെ അപൂർവ്വവും ചെറുതുമായ ലീയേർസ് മക്കൗ -വുമായി ആശയക്കുഴപ്പത്തിലാക്കും. വാസസ്ഥലങ്ങളുടെ നാശം, വന്യപക്ഷികളുടെ ആക്രമണവും കാരണം അവയുടെ ജനസംഖ്യാടിസ്ഥാനത്തിൽ വൻതോതിൽ നാശം വർദ്ധിച്ചുവരുന്നു. അതിനാൽ, ഈ വർഗ്ഗത്തിന് ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സിന്റെ വംശനാശം സംഭവിക്കുന്ന ജീവികളുടെ റെഡ് ലിസ്റ്റിലെ അംഗമാണ്. കൺവൻഷൻ ഓൺ ഇന്റർനാഷണൽ ട്രേഡ് ഇൻ എൻഡാൻജേർഡ് സ്പീഷീസ് ഓഫ് വൈൽഡ് ഫൗണ ആന്റ് ഫ്ലോറ(CITES) യുടെ അനുബന്ധം I ലെ പട്ടിക പ്രകാരം ഇത് സംരക്ഷിതമാണ്.
ബാഹ്യ ലിങ്കുകൾ
വർഗ്ഗം:മക്കൗ വർഗ്ഗം:ബ്രസീലിലെ പക്ഷികൾ വർഗ്ഗം:സംസാരിക്കുന്ന പക്ഷികൾ വർഗ്ഗം:തത്തകൾ
വീഡിയോ ക്യാമറ
ലഘുചിത്രം|[[സിസ്‌കോ നിർമ്മിച്ച ഒരു ഫ്ലിപ്പ് വീഡിയോ ക്യാമറ.]] ലഘുചിത്രം| മുൻ അമേരിക്കൻ പ്രസിഡന്റ് ബരാക് ഒബാമയും ചെറുകിട ബിസിനസ് അഡ്മിനിസ്ട്രേഷൻ അഡ്മിനിസ്ട്രേറ്റർ കാരെൻ മിൽസും വീഡിയോ ക്യാമറ സ്‌ക്രീനിൽ. ടെലിവിഷൻ വ്യവസായത്തിൽ, ഇലക്ട്രോണിക് മോഷൻ പിക്ച്ചർ അഥവാ വീഡിയോ പകർത്താൻ മാത്രമായി ഉപയോഗിക്കുന്ന ക്യാമറ ആണ് വീഡിയോ ക്യാമറ എന്ന് അറിയപ്പെടുന്നത്. സിനിമക്ക് വേണ്ടി ഫിലിമിൽ ചിത്രം പകർത്തുന്ന ക്യാമറ മൂവി ക്യാമറ എന്നാണ് അറിയപ്പെടുന്നത്. ടെലിവിഷന് വേണ്ടിയാണ് ആദ്യം ഉപയോഗിച്ച് തുടങ്ങിയത് എങ്കിലും ഇന്ന് സിനിമയിൽ ഉൾപ്പടെ മറ്റ് പല മേഖലകളിലും വീഡിയോ ക്യാമറ ഉപയോഗിച്ച് വരുന്നുണ്ട്.
വീഡിയോ ക്യാമറകൾ പ്രധാനമായും രണ്ട് മോഡുകളിലാണ് ഉപയോഗിക്കുന്നത്. ആദ്യത്തേത്, തൽസമയ പ്രക്ഷേപണത്തിനുള്ള തത്സമയ ടെലിവിഷനാണ്. നിരീക്ഷണ ക്യാമറകളും മറ്റും ഇത്തരത്തിലുള്ളവയാണ്. രണ്ടാമത്തെ മോഡിൽ ആർക്കൈവ് ചെയ്യുന്നതിനോ കൂടുതൽ പ്രോസസ്സിംഗിനോ വേണ്ടി ചിത്രങ്ങൾ ഒരു സംഭരണ ഉപകരണത്തിൽ റെക്കോർഡുചെയ്യുന്നു. വർഷങ്ങളോളം, ഈ ആവശ്യത്തിനായി ഉപയോഗിച്ച പ്രാഥമിക ഫോർമാറ്റായിരുന്നു വീഡിയോടേപ്പ്. ക്രമേണ ഒപ്റ്റിക്കൽ ഡിസ്ക്, ഹാർഡ് ഡിസ്ക്, തുടർന്ന് ഫ്ലാഷ് മെമ്മറി എന്നിവ ഇതിനായി ഉപയോഗിച്ച് തുടങ്ങി.
തരങ്ങളും ഉപയോഗങ്ങളും
ആധുനിക വീഡിയോ ക്യാമറകൾക്ക് നിരവധി ഡിസൈനുകളും ഉപയോഗങ്ങളുമുണ്ട്.
ചരിത്രം
സോളിഡ്-സ്റ്റേറ്റ് ഇമേജ് സെൻസറുകളുടെ അടിസ്ഥാനം മെറ്റൽ-ഓക്സൈഡ്-അർദ്ധചാലക (MOS) സാങ്കേതികവിദ്യയാണ്, ഇത് 1959 ൽ ബെൽ ലാബിൽ MOSFET (MOS ഫീൽഡ്-ഇഫക്റ്റ് ട്രാൻസിസ്റ്റർ) കണ്ടുപിടിച്ചതിൽ നിന്നാണ് ഉത്ഭവിച്ചത്. ഇത് സിസിഡിയും പിന്നീട് സി‌എം‌ഒ‌എസ് ആക്റ്റീവ്-പിക്സൽ സെൻസറും ഉൾപ്പെടെയുള്ള അർദ്ധചാലക ഇമേജ് സെൻസറുകളുടെ വികാസത്തിലേക്ക് നയിച്ചു. ആദ്യത്തെ അർദ്ധചാലക ഇമേജ് സെൻസർ, MOS കപ്പാസിറ്റർ സാങ്കേതികവിദ്യയെ അടിസ്ഥാനമാക്കി 1969 ൽ ബെൽ ലാബിൽ നിർമ്മിച്ച ചാർജ്-കപ്പിൾഡ് ഉപകരണമാണ്. എൻ‌എംഒ‌എസ് ആക്റ്റീവ്-പിക്സൽ സെൻസർ, 1985 ൽ ഒളിമ്പസ് കണ്ടുപിടിച്ചു. ഇത് 1993 ൽ നാസയുടെ ജെറ്റ് പ്രൊപ്പൽ‌ഷൻ ലബോറട്ടറിയിൽ സി‌എം‌എസ് ആക്റ്റീവ്-പിക്സൽ സെൻസർ വികസിപ്പിക്കുന്നതിലേക്ക് നയിച്ചു.
കംപ്രസ്സ് ചെയ്യാത്ത വീഡിയോയുടെ പ്രായോഗികമായി ഉയർന്ന മെമ്മറിയും ബാൻഡ്‌വിഡ്ത്ത് ആവശ്യകതകളും കാരണം, വീഡിയോ കംപ്രഷൻ സാങ്കേതികതകൾ കൂട്ടിച്ചേർത്ത ഡിജിറ്റൽ വീഡിയോ ക്യാമറകളും ഇന്ന് ലഭ്യമാണ്. ഇക്കാര്യത്തിൽ ഏറ്റവും പ്രധാനപ്പെട്ട ഒരു കംപ്രഷൻ സാങ്കേതികതയാണ്, 1972 ൽ കണ്ടുപിടിച്ച കംപ്രഷൻ അൽഗോരിതം ആയ ഡിസ്ക്രീറ്റ് കോസൈൻ ട്രാൻസ്ഫോർമേഷൻ (ഡിസിടി). 1988 മുതൽ ഉപയോഗിക്കുന്ന H.26x, MPEG വീഡിയോ കോഡിംഗ് മാനദണ്ഡങ്ങൾ ഉൾപ്പെടെ ഡിസിടി അടിസ്ഥാനമാക്കിയുള്ള വീഡിയോ കംപ്രഷൻ മാനദണ്ഡങ്ങളാൽ പ്രായോഗിക ഡിജിറ്റൽ വീഡിയോ ക്യാമറകൾ പ്രവർത്തനക്ഷമമാണ്.
ഡിജിറ്റൽ ടെലിവിഷനിലേക്കുള്ള മാറ്റം ഡിജിറ്റൽ വീഡിയോ ക്യാമറകൾക്ക് ഉത്തേജനം നൽകി. ഇരുപത്തിയൊന്നാം നൂറ്റാണ്ടിന്റെ തുടക്കത്തിൽ മിക്ക വീഡിയോ ക്യാമറകളും ഡിജിറ്റൽ ക്യാമറകളായിരുന്നു.
ഡിജിറ്റൽ വീഡിയോ ക്യാപ്‌ചറിന്റെ വരവോടെ, പ്രൊഫഷണൽ വീഡിയോ ക്യാമറകളും മൂവി ക്യാമറകളും തമ്മിലുള്ള വ്യത്യാസം അപ്രത്യക്ഷമായി. ഇപ്പോൾ, ടെലിവിഷനും മറ്റ് ജോലികൾക്കും (സിനിമ നിർമ്മാണം ഒഴികെ) മാത്രമായി ഉപയോഗിക്കുന്ന മിഡ് റേഞ്ച് ക്യാമറകളെ പ്രൊഫഷണൽ വീഡിയോ ക്യാമറകൾ എന്ന് വിളിക്കുന്നു.
പുറത്തേക്കുള്ള കണ്ണികൾ
വർഗ്ഗം:പ്രകാശിക ഉപകരണങ്ങൾ
സിറിയക് തോമസ്
മഹാത്മാഗാന്ധി സർവകലാശാലയുടെ മുൻ വൈസ് ചാൻസലറും ദേശീയ ന്യൂനപക്ഷ വിദ്യാഭ്യാസ കമ്മീഷൻ അംഗവുമാണ് സിറിയക് തോമസ് (1943 ഒക്ടോബർ 24 - ). പാലാ സെന്റ് തോമസ് കോളേജിലെ ലക്ചററായാണ് അദ്ദേഹം ഔദ്യോഗിക ജീവിതം ആരംഭിച്ചത്. 31 വർഷം കോളേജിൽ അദ്ധ്യാപകനായിരുന്നു. 2000 നവംബർ മുതൽ 2004 നവംബർ വരെ മഹാത്മാഗാന്ധി സർവകലാശാലയുടെ വൈസ് ചാൻസലറായി സേവനമനുഷ്ഠിച്ചു. കൊച്ചിൻ ശാസ്ത്ര സാങ്കേതിക സർവ്വകലാശാലയുടെ (കുസാറ്റ്) ആക്ടിംഗ് വൈസ് ചാൻസലറായി സേവനമനുഷ്ഠിച്ചിട്ടുണ്ട്. കൂടാതെ കേരള സർവകലാശാലയുടെ പ്രോ വൈസ് ചാൻസലർ, ആക്ടിംഗ് വൈസ് ചാൻസലർ, സ്വകാര്യ സർവകലാശാല സാധ്യതാ പഠന കമ്മിഷൻ ചെയർമാൻ, സംഘടനാ കോൺഗ്രസ്സിന്റെ എ.ഐ.സി.സി. അംഗം എന്നീ നിലകളിലും പ്രവർത്തിച്ചിട്ടുണ്ട്. ഇന്റർ യൂണിവേഴ്സിറ്റി കോൺസുലേറ്റീവ് കൗൺസിലിന്റെ മെമ്പർ സെക്രട്ടറിയുമായിരുന്നു സിറിയക്.
കേരള സർവകലാശാലയിലെ പ്രോ-വൈസ് ചാൻസലറായിരെക്കേയാണ് സിറിയക് തോമസ് എം.ജി. യൂണീവേഴ്സിറ്റിയുടെ വൈസ് ചാൻസലർ പദവിയിലെത്തിയത്. 1998-ൽ മികച്ച അധ്യാപകനുള്ള ആദ്യത്തെ ബെർക്കുമാൻസ് പുരസ്കാരം നേടിയിട്ടുണ്ട്. ഡൽഹി ഡയറി, ഭൂമിയിലെ നക്ഷത്രങ്ങൾ തുടങ്ങിയ ചില കൃതികൾ രചിച്ചിട്ടുണ്ട്
സ്വാതന്ത്രസമരസേനാനികളായിരുന്ന ആർ.വി. തോമസിന്റെയും ഏലിക്കുട്ടി തോമസിന്റെയും മകനായി 1943 ഒക്ടോബർ 24-ന് പാലായിൽ ജനിച്ചു.
അവലംബം
വർഗ്ഗം:പാലായിൽ നിന്നുള്ള വ്യക്തികൾ
പട്‌ന മെഡിക്കൽ കോളജ് ആന്റ് ഹോസ്പിറ്റൽ
പട്‌ന മെഡിക്കൽ കോളജ് ആന്റ് ഹോസ്പിറ്റൽ (PMCH എന്ന് ചുരുക്കപ്പേർ) 1925 ൽ സ്ഥാപിതമായതും യഥാർത്ഥത്തിൽ പ്രിൻസ് ഓഫ് വെയിത്സ് മെഡിക്കൽ കോളേജ് എന്നറിയപ്പെട്ടിരുന്നതുമായ ബീഹാർ സംസ്ഥാനത്തെ ഒരു മെഡിക്കൽ കോളേജാണ്.
ഗംഗാ നദിയുടെ തെക്കേ കരയിൽ സ്ഥിതിചെയ്യുന്ന ഇത് ഇപ്പോൾ ആര്യഭട്ട നോളജ് യൂണിവേഴ്സിറ്റിയുമായി (മുമ്പ്: പട്ന യൂണിവേഴ്സിറ്റി) അഫിലിയേറ്റ് ചെയ്തിരിക്കുന്നു. പട്ന സർവകലാശാലയിലെ മറ്റ് കോളേജുകളുടെ ആസ്ഥാനമായ അശോക് രാജ്പഥിലാണ് ഇതിന്റെ കൃത്യമായ സ്ഥാനം. AIIMS ന് തുല്യമായി ഏകദേശം 1748 ലധികം കിടക്കകളാണ് ഇവിടെ സജ്ജീകരിക്കപ്പെട്ടിട്ടുള്ളത്. IGCE (ഇന്ദിരാഗാന്ധി സെൻട്രൽ എമർജൻസി) എന്നറിയപ്പെടുന്ന ഇവിടുത്തെ എമർജൻസി വാർഡിൽ 220 കിടക്കകൾക്കൂടി അധികമായി സജ്ജീകരിക്കപ്പെട്ടിട്ടുണ്ട്. ഇന്ത്യയിലെ ഏറ്റവും തിരക്കേറിയ ആശുപത്രികളിൽ ഒന്നായ ഇവിടുത്തെ ശരാശരി ദൈനംദിന ഔട്ട്‌പേഷ്യന്റ് ലോഡ് ഇന്ത്യയിലെ ഏറ്റവും ഉയർന്ന നിരക്കിലാണ്.
കാമ്പസ്
അശോക് രാജ്പഥിലാണ് പട്ന മെഡിക്കൽ കോളേജ് കാമ്പസ് സ്ഥിതി ചെയ്യുന്നത്. കാമ്പസിൽ നിന്ന് ഏകദേശം 10–11 കിലോമീറ്റർ അകലെയുള്ള പട്ന വിമാനത്താവളമാണ് കാമ്പസിന് ഏറ്റവും സമീപസ്ഥമായ വിമാനത്താവളം. കാമ്പസിൽ നിന്ന് 5 കിലോമീറ്റർ അകലെയുള്ള പട്ന ജംഗ്ഷനാണ് ഏറ്റവും അടുത്തുള്ള റെയിൽവേ സ്റ്റേഷൻ. മിതാപൂർ ബസ് സ്റ്റാൻഡ് കോളജ് കാമ്പസിൽ നിന്ന് ഏകദേശം 9-10 കിലോമീറ്റർ അകലെയാണ് സ്ഥിതിചെയ്യുന്നത്.
എലം ഇന്ദിരാ ദേവി
മണിപ്പൂരി നർത്തകിയും ചലച്ചിത്ര അഭനേത്രിയുമാണ് എലം ഇന്ദിരാ ദേവി (ജനനം :). മണിപ്പൂർ സ്വദേശിയായ ഇവർക്ക് 2014-ൽ പത്മശ്രീ പുരസ്കാരം ലഭിച്ചു.
ജീവിതരേഖ
ജവഹർലാൽ നെഹ്റു സർവകലാശാലയിൽ നിന്ന് ബിരുദാനന്ദര ബിരുദം നേടിയ ഇന്ദിര ലായ്ഹരോബ, റാസ് ശൈലിയിലുള്ള മണിപ്പൂരി നൃത്തങ്ങളിൽ വൈദഗ്ദ്ധ്യം നേടിയിട്ടുണ്ട്. പാരീസിൽ നടന്ന ഇന്ത്യ ഫെസ്റ്റിവൽ 1985, 1987-ലെ റഷ്യൻ ഫോക്ക് ഫെസ്റ്റിവൽ തുടങ്ങി നിരവധി ദേശീയ അന്തർദേശീയ നൃത്തോത്സവങ്ങളിൽ മണിപ്പൂരി നൃത്തം അവതരിപ്പിച്ചു. 1975-ൽ 'മാതംഗി മണിപ്പൂർ' എന്ന ചലച്ചിത്രത്തിലെ അഭിനയത്തിന് ദേശീയ ചലച്ചിത്രപുസ്കാരം നേടി. ഇംഫാലിൽ മെയ്തേ പാരമ്പര്യ നൃത്ത വിദ്യാലയം നടത്തുന്നു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:1954-ൽ ജനിച്ചവർ